GOD. VII. BROJ 5. 



LIST ZA ZABAVU I POUKU SREDNJEŠKOLSKE MLADEŽI 


SADRŽAJ: 

F. F. KLISURIĆ: Hrvatskoj Omladini. — J. TRUHELKA: 
Zvonarče i njegova majka, — M. RADOVNIKOVIĆ: Mladom 
vijeku. — K. AGIĆ: U predvečerje. — V. KRALJ: L. N. Tolstoj. 

— Dr. BUČAR: Uspomene iz Italije. — N. C. REDENŠEK: 
Priča o mudroj carevni. — D SOLINSKI: Na straži. — V. 

KUŠAN: Mržnja. 

LISTAK: Strahote u Tokiju. — KRONIKA: Strašna obljetnica. — E1 Dorado. 

— ŠPORT: VIII. Olimpijada u Parizu 1924. — AMATERSTVO: Filatelija. — 

ZABAVA I ŠALA. — PORUKE UREDNIŠTVA. 


IZDAJE NA SVIJET »DRUŠTVO HRVATSKIH SREDNJOŠKOLSKIH PROFESORA« U ZAGREBU. 
UREDJUJU DR. FERDO NIKOLIĆ I PROF. VIKTOR KRALJ. 

»OMLADINA« IZLAZI SVAKOGA MJESECA IZUZEVŠI MJESECE PRAZNIKA. — PRETPLATA JE ZA CIJELU 
GOD. ZA ĐAKE 36 Din., ZA OSTALE 40 Din.. A ŠALJE SE DRUŠTVU HRV. SREDNJOŠKOLSKIH PROFESORA, 
ZAGREB, MEDULIĆEVA 33. — RUKOPISI SE ŠALJU ILI DR. FERDI NIKOLIĆU, ZAGREB, MEDULIĆEVA 30. 
ILI PROF. VIKTORU KRALJU, ZAGREB, MEDULIĆEVA 26. I NE VRAĆAJU SE. — POJEDINI BROJ 5 DINARA. 


TISAK „TIPOGRAFIJA", GRAFIĆKO-NAKLADNI ZAVOD D. D.. ZAGREB. 





Veliki izbor Engleskih tkanina 
te Engleskog platna 

preporuča 

TURNER i PEŠIćj 

Ilica broj 35 ZAGREB Tel. 20-49. 

Solidna podvorba 

: 

i 














GODINA VII. 


BROJ 5. 


U ZAGREBU. DNE 1. SIJEČNJA 1924. 

OMLADINA 

LIST ZA ZABAVU I POUKU SREDNJEŠKOLSKE MLADEŽI 


HRVATSKOJ 

Napred, braćo, složno sada, 

Napred, braćo, složno svi! 

Neka kod nas sloga vlada, 

Nikog se ne bojmo mi! 

Smjelo, druže, ti preskoči 
Sve, što smeta putu tvom! 

Vedra čela napred kroči, 

Dok ne stigneš cilju svom! 

Dužnosti sve sv’jesno vrši, 

Da nam dobar bude glas! 

Zapreke sve složno krši, 

Jer u slozi nam je spas! 


OMLADINI 

Krivdu mrzi pravdu brani, 
Istinu pak ljubi v’jek! 

Dušu mudrom knjigom hrani: 
Mudro slovo - duši lijek. 

Ljubi majku, oca svoga; 
Pradjedova poštuj grob! 

Ufaj se u dobrog Boga; 
Nemoj biti gr’jehu rob! 

Bojna truba kad zatrubi 
Brani dom svoj snagom svom! 
Svoju rodnu grudu ljubi; 

Daj i život za svoj dom! 


Zato, braćo, napred sada, 

Dok je hora napred svi! 

Nek nas vodi vedra nada, 

Nek se znade, tko smo mi! 

Zagreb, F. F, Klisurić. 


ZVONARČE I NJEGOVA MAJKA 

(Svršetak). 


No već se spustio debeo mrak, a Vika još va¬ 
zda čuči nepomično pod kestenom. I u njoj je bio 
mrak, gust i težak. Nije znala za sebe, nije osje¬ 
ćala ni dobro ni 1 zlo, kunjala kao sumrtva i čekala 
bez svijesti, da opet sine svijetlo. To će biti glas 
njena sinka. On je jedini kadar, da je digne iz cr¬ 
noga ždrijela nesvjestice i bezvoljice. Čim osjeti 
ruku njegovu na sebi, spašće pomrčina s njene du¬ 
še i u nju ulješće mir i pokoj. 

Gotovo svako veče morao je da je traži, ako 
nije dospio poslije škole da pođe po nju. Prtio je 
teško breme na svojem dvanaestgodišnjem srcu. 
Višeputa hoće da svisne od tuge i smilovanja s 
majkom. Brinuo se mnogo, da joj olakšava trudni 
život, da joj malo samo razvedri pomrčinu njene 
duše. 

— Mama, mama! zaori napokon mračnim dr¬ 
voredom. 

Luda se Vika pomalo prene kao iz duboka 
sna. Stane da sluša. Dole šumi Drava, vodenice 


klopoću, žabe u jarku krekeću, negdje tutnje kola 
cestom. A sad ponovo djetinji glas:: 

— Mama, mama! 

— Mijo, šapne žena i makne se, poravna u- 
bradač. 

Najposlije probije dječakove oči mrak i ugle¬ 
daju crno klupko na kraju puta. 

— Majko, tako sam te dugo tražio i toliko 
me bilo strah za tebe, zajeca dijete i prikuči se 
materi pa je rukama zagrli, da joj pomogne dići se. 

— Sinko, zašapće Vika i popipa Miju drhta¬ 
vim rukama po licu, po glavi, po leđima. Boli li te 
šta? Je si 1 gladan? pitala zabrinuto i trapovije- 
sno. 

— Nijesam, majko. Ali ti si se umorila. Bole te 
tvoje sirote ruke, je 1' ? Pusti, da ja ponesem 
škaf. Tako, upri se na moja pleća. 

Pođoše polako kući, da se sklonu među četiri 
tijesna zida, ali zadovoljni, što imaju jedno drugo, 
da se vole i tješe. 

IX* 

Vika počela da slabi i tjelesno. Napopao je 
velik kašalj, silni je bolovi mučili po svem tijelu, 
jesti nije mogla ni ono malo, čime se branila od 
gladi. Ta je hrana danomice bila mršavija, otkad 
Vika više nije mogla da ide na nadnicu. Još je 
sva sreća, da je njene poslove u zvonarevoj kući 
svršavao Mijo, meo, prao, dvorio, zvonio i time 
nekada izmamio smilovanje zvonaričino, pa im je 
dodavala pokadšto zdjelicu tople juhe. Drugi do¬ 
bri ljudi dadoše, što im upravo preteče, ako su 
slučajno saznali, da ima čeljade u njihovoj blizini, 
što gladuje. Kad bi te milostinje jednoga dana izo¬ 
stale i Mijo vrativši se iz škole nije znao, što će 
da poda materi za ručak na sebe i ne misleći, 
onda, šta će, već uzme lončić, pa preko u župni- 
kov dvor, da u kuharice isprosi nešto toplo za 
bolesnu mater. 

Koliko su te brige teretile mlado dijete, još 
je tu bila briga i za školu. Trebalo je učiti, zadaće 
pisati. A za to nije bilo ni vremena ni mjesta. Či¬ 
tavo vrijeme, što bi mu ostalo od škole i posla u 
zvonara, trebalo je za njegu matere. Vika se više 
nije dizala s kreveta. Počelo joj tijelo oticati i 
trebala je mnogo pomoći* Naporni rad, briga i tuga 
trošile duh i tijelo dječakovo. Donle najbolji đak 
u svom razredu, počeo je da zaostaje, te jednom 
nije znao zadaće, drugiput ne napiše sastavka. Pro¬ 
fesori opominju, karaju, groze se, da se zapustio, 
ulijenio. A jedan mladi, vrlo strogi učitelj, čak je¬ 
dnom ga prekori pred čitavim razredom, da je 
danguba, da se sigurno povazdan skita, a možda 
i noću, dok mu je lice tako izlinjalo, kao da su ga 
guje ispile. 

Mijo je samo šutio, šuteći oči oborio. Lice mu- 
je taj par doista bilo blijedo i propalo kao u mr¬ 
tvaca. Svi se dječaci zagledali u nj. I kao da je ću- 
tio te poglede, iznenada pocrveni i onda provali 
u gorki plač. 

— Dabome, još i suze, naruga mu se profesor. 
Baš si mi prava baba. 

Razred se uzvrpolji. Nasta šapat među đaci¬ 
ma. 

— Mir! vikne učitelj otraga, tu nema nitko 
da govori. 

U to se iznenada digne — nitko drugi već 
Dragoš. I ne mareći, što mu učitelj rukom odma¬ 
huje, on progovori glasno, bez straha, drsko i od¬ 
važilo: 

— Molim pokorno, ja ću kazati, Mijo je naj¬ 
bolji đak u razredu, on se ne skita, njegova je maj¬ 
ka teško bolesna, on radi njene poslove i mora 
je dvoriti i on zato ne može učiti. Molim pokorno 
i . . * i ... 

Dragoš se ogleda na svoje druge, kao da pita, 
šta bi još kazao. A ovi njemu odobravajući nami¬ 
gnu. Ali profesor brzo prekine ovo nijemo dogo¬ 
varanje. Stane strašno da grmi: 

— Zar sam ja tebe pitao? Ti ćeš zar mene 
učiti? 

I saspe profesor čitavu tuču na nenadana bra¬ 
nioca Mijina, a u sjednici predloži kaznu za toga 
brzopleta drznika. 

Još dok je istraga tekla u toj stvari, dogo¬ 
dilo se nešto nečuveno. U povećem društvu u škol¬ 


skom dvorištu jedan obijestan i bezdušan četvrto- 
školac htio da se našali pa pred svima zapita Miju, 
je 1 ono njegova majka, što ju zovu lukom Vikom 
i što u traljama hoda po gradu pa prosi u gospoja 
pregače, da ogrije trbuh? 

Dječaci prasnuli u nesmiljen grohot. Mijo naj¬ 
prije pocrveni kao vatra, a onda mu se lice polije 
smrtnim bljedilom. Vidjelo mu se, da ga je okupila 
strahovita bol. Udare mu suze na oči, bolne suze 
sirotinjske. Ali onda odjednom pograbi ga gnjev 
i on bijesno nasrne na nesmiljenog podrugivača, 
spopane ga za vrat i rvajući se s njim vikaše kroz 
jauk i plač: 

— Ti ćeš zar moju majku da vrijeđaš? Nijesi 
vrijedan, da joj izustiš ime, ti nitkove, rđo. Još 
jednom reci, udaviću te, udaviću te . . . 

Napravi se silna gungula. Navale drugi đaci, 
da ih rastave. Jedni viču »Udri!«, drugi »Ne daj 
se!« Razred se mahom raspane u dva tabora. Ve¬ 
ća polovica pristala uz izazivača, manja uz Miju. 
Među prvima, koji pritekoše Miji u pomoći bio je 
Dragoš. Kao mali pjetlić postavio se kraj Mije, za- 
sukuje rukave i viče iza glasa: 

— Ko je protiv Mije, neka mi stane na biljegu* 

Zametne se junački megdan. U silnom urne¬ 
besu nije se čulo školsko zvono. Naiđu profesori, 
podvornici.... 

Dalje se već zna. Krivci ostali u zatvoru pre¬ 
ko podne, osim toga stvar će dakako i pret profe¬ 
sorsku sjednicu. 

Kad se Dragoš u neobično kasni sat vratio 
kući, i trebao da opravda svoje zakašnjenje, na- 
ravski nije se ni najmanje priznao krivim. 

— Mama, ti ćeš priznati, da mi je bila dužnost 
braniti druga, kad se bio za svoju majku. On je 
ne smije dati vrijeđati. Svoja je majka ipak najpr- 
va na svijetu. Nije li? Pa i ako je sirota i malo 
luda ..... 

— Ta sad nemoj i ti još da kažeš, da je luda, 
opomena ga sestra Anica. Ona je sirota bolesna u 
mozgu, a to je bolest kao svaka druga, kao na pri¬ 
mjer kad bole prsa, ili želudac ili drugo šta, samo 
mnogo mnogo teža i treba takova bolesnika mno¬ 
go da se štedi* Razumiješ li? 

— Pa to i ja kažem. Zato sam ja Slavka tako 
i izlemao. 

— Juh, ti si ga izlemao? 

— I da si samo vidjela. Čitava se škola raz¬ 
dijelila u dva tabora, pa udri. Haj, što smo se bili! 
Sve su pucale kosti, zanosno se hvalio Dragoš i 
zamlati rukama oko sebe. 

— Djeco, djeco, samo nam vazda iznova bri¬ 
ge stvarate, zabrine se mama. 

— A ja bih htio sada nešto da jedem, strašno 
sam gladan, skrene Dragoš razgovor na prijatne 
stvari. 

— A molim ja tebe, zar te nijusu bili pozvali 
na ručak s juhom od crnila s grumičcima od papi¬ 
ra? peckala Anica. 

A tata će iz druge sobe iza velikih novina: 

— Za reštanca nema ručka! 

— Pa nijesam ja bio sam, pravdao se Dragoš, 
sjedi naš čitavi razred. Pa to onda i nije nikakva 
kazna. 

Samo da ne bude još kakvih posljedica, 
uzdahne mama i pođe u kuhinju, da pogrije ostat¬ 
ke od ručka za reštanca. 

Tih je posljedica dabome bilo i to svake vrste 
i stepena. Bdio zatvora, opomena, ukora na sve 
strane. Mijo je iz vatre izašao potpuno opravdan. 
Ne samjo dlr-ugovi njegovi uložiše svu svoju mlade¬ 
načku zanesen ost i pravdoljubivost u obranu svo¬ 
ga druga, nego i većina profesora uzeli sina u za¬ 
štitu poradi zlatna srca i čestite duše. 

Mijii je bilo sasvim svejedno, kako će stvar 
ispasti. Duša mu je bila tako puna brige za majku, 
da ni zašto drugo nije u njoj bilo mjesta- Jedino 
je bio na mukama, kad bi ga istragama zadržavali 
u školi, pa nije mogao da bude uz majku. A ona 
ga je svakim danom više trebala. Ni od koga nije 
htjela da primi ikakvu pomoć osim iz njegove 
ruke. Jedino on ju je mogao nagovoriti, da štogod 
pojede, popije, da uzme lijek, on ju je dvorio, nje¬ 
govao, tetošio neiskazano nježnom brigom, što je 
ona bivala slabija i bjednija, njemu je srce više 
raslo za njom. U ovoj bijednoj izbi procvalo je 
tako divno stablo ljubavi, da se moglo malo gdje 
na svijtu ljepše da nađe. Noću je bdio, pazio na 
svaki njen diisaj, namještao jastuke, grijao je, hla¬ 
dio je, a pri tom gladovao, a ono malo hrane, što 
je majci trebalo, odradio u izvanškolsko vrijeme 
u teškom poislu. Najposlije morao je izostajati iz 
škole. Zadaću mu donosili drugovi, i on ih je učio 
i izrađivao uz majčin krevet. Kažu, da je jednu pi¬ 
smenu radnju tako krasno izradio u te dane ne¬ 
volje i tuge, da ju je profesor na glas pročitao pred 
čitavim razredom, i čitav se razred nad njom ras¬ 
plakao. Naslov je bio zadaći: »Naše majke«. 

Mijo se nije umorio njegujući majku. Nikada 
se ne potuži, da mu je išto teško. Šuteći nosio je 
svoje breme, šuteći primao, što mu je sudbina do¬ 
nosila dan za danom i bio već sretan, kad bi mu 
se pokazao gdjegod tračak sunca. A to je bilo, 
kad bi mu se majka odazvala na njegovo pitanje, 
na njegov zaziv- Počela je gubiti svijest i po čitave 
dane ne otvara ni oči ni usta. Leži i stenje. Nekad 
zajaukne, valjda od boli i onda joj niko nije smio 
blizu osim Mije. Kad joj on metne svoju ruku na 
čelo, kad je omiluije po obrazima, odmah se sti¬ 
ša i umiri- Nekad prođu crni mraci, duša joj se po 
na časove probudi, onda bi otvorila oči i tiho pro¬ 
govorila: 

—Mijo, sinko! 

A Mijo zaplače se, ljubi joj ruke, čelo, lice i 
pita i tepa i ne zna od sreće, šta će. 

Tih časova bilo sve manje i manje. Najposlije 
pokazala se potreba, da se bolesnica preveze u 
bolnicu. To je bila velika borba za Miju. On nika¬ 
ko ne će, da mu majku odnesu u bolnicu. Tamo 
on ne smije k njoj, kad hoće, već samo u određene 
sate, a tih je malo. I tko će nju tako dvoriti kao 
on, ko njoj ugađati, tetošiti? Ta ona ne će nikoga 
osim njega i ne može biti bez njega. 

Bilo je uzalud opirati se. Zvonar i zvonarica 
nikako više nijesu htjeli da u svojoj kući trpe bo¬ 
lesnicu. Pa i liječnik, kojega su naposljetku zvali, 
rekao, da će za nju bolje biti u bolnici nego ovdje 
u ovoj vlažnoj komorici. Mijo se na glas plačući 
rastao s majkom, koja nije ni znala, što se s njom 
događa. 


Od sada se Mijo za sve od škole prosto vri¬ 
jeme šuljao oko bolnice, danju i noću, vrebajući na 
čas, kada će ga pustiti k majci ili će koga ugledati, 
da pita, kako joj je. Ostalo vrijeme zamjenjivao 
ju je u zvonarevih meo, prao, zvonio i dvorio. 

Jedino razonođenje u ovim danima bijede i 
crne brige bila su Maji njegova zvona. Zvoneći zo¬ 
rom i večerom na pozdravljenje nekako bijeda nje¬ 
gova zadobivala ko nekakav svetački sjaj, koji 
ga je za časove napunjao mirom i utjehom. Ali ta se 
utjeha pokazivala čudnim načinom. Jer istom, što 
bi zvono zaječalo, napopanu ga suze i točile se to¬ 
čile, doklegod je uže vukao. A onda mu je bilo i 
bolno i slatko u duši. Kad se u podne vratio iz ško¬ 
le, nije ni išao kući nego onako gladan ravno u 
bolnicu i tu pred vratima čekao, dok izbije sat 
pa da ga puste k materi. Sjede joj na krevet i za¬ 
gleda se u izmršalo lice, u upale oči, slušao teško 
hripanje i srce mu se grčilo od bola i smilovanja. 
Razbijao svoju glavu: razmišljajući, kako da joj 
pomogne, da joj olakša bolest i gdjekoji put na¬ 
gnuo se nad njom i tihim očajanjem zvao, da bi 
kamen proplakao: 

Mama, mama, čuješ li me? Pogledaj na me, 
samo jedamput. Ja sam, ja, tvoj sinak Mijo! 

A majka rasklopi oči teškom mukom, pogleda 
i opet ih zaklopi. Je li ga poznala? 

Pusti je na miru, vidiš, da umire, govorile 
mu sućutno druge bolesnice, što su tamo ležale 
u dugačkom nizu kreveta. Jedva ga sestra mogla 
da izvede iz bolnice. Bio je svaki dan posljednji 
gost, i pustili ga, doklegod se moglo i smjelo. 

Dođe velika nedjelja. Zvona zanijemila. Ono 
mrtvo, tvrdo klepetanje drvenih klepaka vrijeđa¬ 
lo mu uši i dušu. Majci u te dane još više pozlilo. 
Žene oko nje govorile, da ne će dočekati Uskrsa. 
Na veliki petak počela je da umire. Strašno je 
hripala. Rukama nemirno igrala po pokrovcu. Mi¬ 
jo sjedi i gledi, tužno plače i ne zna, što će. 

Žene razgovaraju o Viki- Bila je sirota, ali če¬ 
stita i dobra. Malo je takovih žena- Mnogo se jada 
napatila, a malo sreće naužila. Kako se samo bri¬ 
nula za dijete, kao za rođeno. Mnogoj bi majci 
morala služiti primjerom. Pa kako je lijepo živjela 
s pokojnim majstorom Perom. I tako nizale redom 
sve zgode Vikina života. 

Miji srce raslo, što ovako lijepo govore o 
njegovoj majci. Šta vele, da mu nije prava mati? 
Pa on i ne zna za drugu, a ova mu je najbolja, naj¬ 
milija, i samo da Bog hoće da učini čudo i da je po- 
ži vi! 

Tu Mijo udri najednoč u jauk, jer sad mu je 
prvi put došla stravična misao, kako će to biti, 
kad ona umre, i on je više ne će vidjeti ni čuti 
njena glasa ni.. . ni. . . 

— Ao, mamo, mamo! jecalo dijete i zakopalo 
glavu uz uglavlje Vikino. Ta on nije nikoga imao 
na bijelome svijetu osim nje! 

Žene se sućutno oko njega skupile, tješe ga i iz¬ 
među sebe šapću. Govore o Miji, što će to sada 
biti s njim. Sirota je, ničiji. Potucaće se od nemila 
do nedraga, ako se ne nađu dobri ljudi, da se za¬ 
uzmu za nj- A dobro je on dijete. Gle, kako je samo 
voli, kao da mu je prava mati. 

Onda stanu da razgovaraju o sprovodima. Ko 
nema nikoga svoga pa umre u bolnici, ne načine 

mu ni kršćanski sprovod, nego ga odmah noću 
u crnom sanduku bez pisma, bez popa, bez zvona 
odvezu na groblje, i zakopaju ga često s još dva 
tri druga mrtvaca pa mu ne meću ni krsta ni imena 
ni znaka. Kao pseto! 

— Tako ti je to sa sirotinjom, moja Mande, 
završi baba, kojoj su noge od vodene bolesti tako 
bile otečene, da su pod pokrovcem izišle kao dvi¬ 
je pune vreće. 

Ovaj se razgovor Miji zasiječe u srce kao bri¬ 
tak mač. Njegovu zar majku da zakopaju bez pra¬ 
voga sprovoda, bez popa i bez zvona? Bez zvona, 
koja je ona tolikima zvonila na posljednjem njiho¬ 
vu put, koja je ona toliko voljela? 

Spopadne ga nova tuga. Htio bi da pita, a ne 
smije. Svi su se posjetioci već razišli, samo on još 
sjedi i re može da ode. Bulji u majku, a od suza ne 
vidi je. Dolazi sestra i opominje, da mora otići. U 
ušima mu neprestano ječi: 

— Noćas će umrijeti i zakopaće je bez zvo¬ 
na, bez popa. Kao pseto. 

Kad je bio sa sestrom na trijemu, odjednom 
se razkuraži u očajanju svoga srca i stane zakli- 
njati sestru, da ga pusti, da ovdje noći. Pa makar 
na hodniku, na kakovoj klupi, na zemlji, njemu je 
svejedno, kako proveo noć. Samo neka mu ne da, 
da umre mati bez njega. Ta ona je tako strašiva. 
kad on nije uz nju, bojaće se i umrijeti sama. 

Sestra dakako nije mu dopustila, jer je protiv 
propisa- Onda Mijo očajno zaplače i bolničarka 
ga morala silom da odvuče k vratima. 

U taj čas naiđe liječnik. Pita, šta je, a sestra 
izvijesti, šta je i kako je. Na to će liječnik blago 
ali odlučno: 

— Ne može biti, sinko; propise valja poštivati, 
a oni brane da iko zdrav boravi u zgradi osim 
bolničkoga osoblja. 

Mijo zarida i od boli sav se raspomami. 

— Ali ona je moja mama i oni će je odmah 
zakopati i ne će joj napraviti ni sprovoda, niti će 
zvona zvoniti, ni pop je ne će ispratiti, ni groba 
joj svoga ne će dati. Ao, mati moja, mati moja! 

I na to se sruši na zemlju. 

Skupili se oko njega bolničari, da ga dignu. 
Ali dječak ne može da stoji na nogama. Liječnik 
pogleda Miji u lice i rekne: 

— Odnesilte ga u moju sobu i metnite ga na 
divan. 

Tu ga liječnik pregleda i vidi, da je dijete klo¬ 
nulo ne samo od tuge nego i od nedostatne hrane, 
od gladi. Odmah naredi, da mu se donese juha s 
jajetom. Kad se Mijo povratio iz nesvjestice, u- 
gleda nad sobom strano lice, ali tako blaga i dobra 
izražaja, da se sva njegova tuga pretvorila u srda¬ 
čno pouzdanje. I on odmah počne da penta: 

— Gospodine doktore, zar ćete moju majku 
zbilja zakopati bez sprovoda i zvona? Ako nema 
novaca, ja ću odraditi, ostaviću školu i ići ću na 
nadnicu i odradiću štogod brže mognem, samo ne 
dajte, da mi majku zakopaju bez kršćanskoga spro¬ 
voda. 

Doktor je stajao u svom bijelom liječničkom 
kaputu i zagledao se u dječaka. Bio je rastom po- 
malen, sitan, lica fina i bez brade, a kroz naočale 
virile neobične dobre i sjetne oči. A onda se vrati 


Miji, metne mu ruku na glavu i reče neizrecivo 
blagim glasom; 

— Voliš li svoju majku? 

A Mijo umjesto odgovora udari u suze- 

— Smiri se, sinko, reče na to liječnik, tvoja 
će majka dobiti sprovod, kako dolikuje majci, koja 
je odgojila takova sina. 

Pošto se Mijo okrijepio juhom i pilom i dokto¬ 
ru ispričao svoj mali život i svoje majke sudbinu, 
metne ga doktor svojom rukom na svoj krevet i 
rekne: 

— Tu sad mirno spavaj. Sve će se urediti, kad 
dođe vrijeme. 

Kad se probudio, bilo je kasno popodne. Kraj 
njega se našla sestra bolničarka. Šuteći uzme ga 
za ruku i odvede ga u crno zastrtu sobu. Tu u lijepo¬ 
me lijesu ležala žena, u čiste haljine obučena, sa 
crnom maramom na glavi, u rukama joj krunica. 
Naokolo gorjele svijeće, uvrh glave stajalo raspe¬ 
lo, s jedne i druge strane red cvijeća. Lice je 
bilo mirno i blago, oči sklopljene, usta ponešto o- 
tvorena, kao da će progovoriti. 

— To je sve naredio gospodin doktor, šapne 
sestra. 

Mijo od čuda jedva se snašao. Zar to da je 
njegova mama, ova lijepa žena, kakovu je on do¬ 
duše u svome srcu i nosio, ali za života vidio sa¬ 
mo ispaćenu, od muke i bijede izmorenu i izmr¬ 
cvarenu. Nije znao, da smrt preobrazuje i na lice 
pokojnika iznese, što se za života duboko krilo u 
duši. Viki je smrt pritisla na izmučene crte biljeg 
plemenštine i dostojanstva i one ljepote, koja je 
živjela u njezinu srcu. 

— Vidiš li, kako je lijepa? Ni za života nije 
bila takova, šaptala sestra i poravna na mrtvoj 
Viki suknju u zgodnije nabore. 

— 0, moja je mama bila uvijek lijepa, zanagli 
Mijo i onda istom udari u plač, kao što samo djeca 
umiju da plaču ne znajući riječima da kažu svoju 
tugu. Sestra ga tješila govoreći, da je njegovoj maj¬ 
ci sada dobro, ništa je više ne boli, nikakve muke 
više ne pati, odmara se od teška života na nebu 
kod dragoga Boga i odanle gleda na sinka svoga 
i blagosilja ga- 

Kad je Mijo izašao iz bolnice, zaore zvona. 
Bilo je uskrsnuće. Ulice pune svijeta svečano odje¬ 
vena, prozori cvijećem i svijećama iskićeni. Mijo 
se kroz gomilu proturao do crkve. Tu čekaše sti¬ 
snut uza zid, dok se sve ne svrši. Nije puno pazio 
na svečanost, na pjevanje i na vrevu oko sebe. 
Slušao je samo zvona i mislio na majku svoju, gle¬ 
dao je dušom, kako leži na odru svečana i lijepa. 
I sklopi ruke pa se stane Bogu moliti. 

Kad se zvona smirila i svijet se razilazio, pop¬ 
ne se na toranj, pristupi zvonaru i zapita plaho i 
prezavo: 

— Bi T smio . .. ? 

— Šta bi, more? izdere se na nj zvonar, ni¬ 
malo raspoložen na svetačku. Bio je ljut, što je 
morao da posvršava sve poslove, što ih je inače 
radio Mijo. 

— Da zvonim, za mamu, za, za 1 . . Viku? iz- 
muca Mijo u prvome strahu zbog zla lica zvona¬ 
rova, ne znajući, kojim bi imenom ublažio ljutita 
gazdu svoga. 

— A žar je umrla luda Vika? blaže će zvonar. 
Pa hvala Bogu. Za nju je sreća* Pokoj joj vječni. 
Riješila se muka. Ali što se zvona tiče, moj sinko, 
valjaće da se pita gospodin župnik. 

— Pa dete, pitajte, molim vas, čika Mata, pri¬ 
one Mijo boreći se sa suzama. Umrla je već jutros, 
pa joj nije zvonilo ni samrtno zvono. 

— Kako će, kad su jedva bila stigla zvona iz 
Rima? našali se Mata. Kako da ih jodmah upreg- 
nemo onako od daleka puta umorna? 

— Ali sada bi se moglo, plaho će Mijo. Smi¬ 
jem li? 

— No, a ti potegni, umilostio se zvonar od Mi- 
jina čudna pogleda puna tuge i želje. Ja ću oprav¬ 
dati pred gospodinom parokom. 

I pođe dolje u crkvu, da sve priredi za sjutraš- 
nju veliku misu. 

Mijo počne da zvoni. Sitno i plaho zazvecne 
samrtnička krv. Kako se uboški i tužno glasala. 
To su bili sami jecaji i uzdisaji. Zvuci se vrcali nao¬ 
kolo kao suze nevoljničke. 

I MijJ se cijedile suze niz lica, pa u tužna se 
valjala njedra. 

Najednom zakriješti zvono i kao pretrgnuto 
zamukne. Mato prodrma Miju po ramenu. 

— Jesi 1 poludio? derane* Ne znaš li, kad tre¬ 
ba prestati? Ne rekoh li, da samo dva tri puta po- 
tegneš? 

Mijo uzmakne k zidu i upre plahe poglede u 
nemilostivoga zvonara. Ovaj se od toga pogleda 
po drugi put zgrane i češući se za uši rekne: 

— Ta da, bila ti je dakako mati: Ama rekoh, 
treba da znaš, da je i ovo uže poklonjeno. Jer ot¬ 
kuda da platiš? 

— Da, ona je toliko voljela zvona, zahvalno 
pogleda Mijo u svoga dobrotvora. 

— Hm, da. Eto, tako ti je to, sinko. Danas 
jedno, sjutra drugo. Svi ćemo tako jedared tamo. 
£le samo što jednoga prati čitava banda zvona, a 
drugome ne zveči ni praporac na posljednjem putu, 
s kojega se nitko ne vraća. 

Htjedoše da siđu niz ljestve, kad ono iznenada 
bane župnikov sluga i vikne: 

— Čiča Mato, jesi 1 čuo? valja da zvonimo za 
Ludu Viku i to ne samo valjda u jedno zvono, 
nego, brate moj dragi, u sva četiri i u tri juriša. Ta¬ 
man kao za biskupa. 

— Šališ se, dragane, ali s drugima ne sa mnom, 
promrsi zvonar. 

— Ne šalim se. Ako mi ne vjeruješ, a ti odi pa 
pitaj. Meni je gospodin parok sam rekao* Je li, 
momče, tome se nijesi nadao, da ćeš za Ludu Viku 
zvoniti u sva četiri zvona i u tri juriša. Ajde da 
počnemo, pa da prije svršimo. Ja ću u ova dva ma¬ 
nja, a Vas svaki ona druga dva. 

Mijo čisto nije mogao da vjeruje. Ali onda po¬ 
grabi za uže onoga trećega zvona, što mu je bilo 
od ovih najmilije, ona druga dvojica su ostala i 
zvona zabrujiše svečano, dostojanstveno, silno. Mi- 
ji se tijelom gonili trnci. Bilo mu je, kao da su zvuci 
s neba silazili, pa se oko njega sjatili, pa ga milo¬ 
vali i bilo mu je, kao da su ga meka krila anđeoska 
dizala sa zemlje i nosila ga po modrom nebeskom 
svodu i ljuljala ga kao nekad što ga ljuljala majka 
na svom mekom krilu. I topila mu se duše od neis- 


kazane bolne miline. To sada bez sumnje njegova 
mama leti na krilama zvona Bogu na visinu. 

— Prestani de, more, gurne ga župnikov sluga 
tarući znoj sa čela, zar ne čuješ, da je jedan juriš 
gotov? Valja malo da počinemo pa onda iznova. 

Tako zvona otpjevala tri puta svoju pjesmu za 
upokojenje Ludovike i na utjehu maloga Mije. Tri 
puta se glasala na sam Uskrs: jutrom, u podne i na 
večer iza pozdravljenja i punim grlom javljala, da 
je Luda Vika Bogu dala čemernu svoju dušu i iz¬ 
mučeno tijelo daće materi zemlji. 

Na samu uskršnju nedjelju bio je sprovod. Do¬ 
nji grad odavna nije vidio takova pokopa. Divan 
proljetni dan i zlatno sunce izamamiio je sve žive 
i zdravo na ulicu, da se prošeće po čistom zraku. 
Šetaoci, dokoni svijet pristajao za lijesom Vikinim 
što od radoznalosti, što onako, da se sprođe, pa se 
skupila lijepa kita naroda, kakove ulica spram gro¬ 
blja još nije vidjela. Čitava Crkvena ulica, Labudo¬ 
va i E odra vina ispratila Viku. Jer Viku je znao sav 
donji grad. Mijo se nije sjećao, da je vidio ljepšega 
sprovoda. Ni onaj suca, što je lane umro, ni one 
bogate trgovkinje nije bio puniji svijeta. Išao je iza 
lijesa između zvonara i zvonarice i gledao čas na 
lijes, niz koji je naokolo visio pokrovac od crnobi- 
jelih čipaka, čas gledao na križ, ondje pred lije¬ 
som, kad bi' se na zaokretu ulice malo pomakla 
povorka u stranu. Na križu je zlatnim slovima pi¬ 
salo i mogao je čitavi svijet da čita, kako je pravo 
ime njegove majke, Ludovike Stitić. I još je gle¬ 
dao s velikim zadovoljstvom na onu povorku đa¬ 
ka, svojih drugova, koji su stupali odmah za krstom 
a na čelu im Dragoš. On ih je sazvao i predvo¬ 
dio, da svojim pribiranjem ukrase i proslave spro¬ 
vod Lude Vike* 

Kraj tolikoga sjaja Mijo je bio siguran, da će 
njegova majka naći vječni sanak u carstvu nebe¬ 
skom, da joj je dobro i da su za nju prestale sve 
patnje i muke. U toj njegovoj vjeri ukrijepila ga i 
zvona,- koja su za čitava puta na groblje brujala, 
svirala i pjevala. A bila je to svirka i pjevanje, ka¬ 
kove Mijo još nije čuo od svojih zvona. Lako je 
bilo nešto posebno svečano u njihovu glasu, čisto 
mu je bilo, kao da mu kroz pjesmu govore mile ri¬ 
ječi njegove majke. I tu je onda morao iznova da 
se rasplače, jer eto od sada nikada mu više mate¬ 
rin glas ne će progovarati izvana, nego će ga mo¬ 
rati da traži u svojoj duši.... 

Svijet, koji je tako ozbilno ispratio Ludu Viku 
do njena vječnoga stana, bio je vrlo zadovoljan s 
tako sjajnim sprovodom. Neka se i siroti jednom u 
svome vijeku učini čast i dika. 

Ali otkuda i ko to sve plaća? šaptalo se i pi¬ 
talo. U Vike nije bilo novaca, parnica zbog kuće 
još se vukla, kuća je bila pod pečatom, a Vika je 
u zadnje doba svojom zaslužbom baratala kao di¬ 
jete, nekad poklonila kakovome prosjaku čitavu 
nadnicu, nekad trošila na slastice za Miju, a ona 
sama gladovala. 

Najposlije saznaju radoznale seke, da je sav. 
sprovod naredio liječnik iz bolnice, — pomislite 
samo! — sve je naredio i to naročito: sanduk i po¬ 
krovac i svijeće i zvona, osobito zvona, sva četiri 
i 1 u tri juriša. To mogu da podnose jedino bogata 
gospoda. A sada slušaj, kako zvone Ludoj Viki. 

I jeste 1’ čule, što još nijeste, taj doktor nije ni naše 

vjere, čak ni kršten nije! Ama čast njemu, radi bo¬ 
lje nego mnoga krštena duša. 

Radio je još i više. Uzeo Miju k sebi, da ga 
othrani i da od njega načini čovjeka. Imao je dva 
mila djeteta, al mu ih ugrabi nesmiljena dječija 
morija* I učinilo mu se, kao da je sama sudbina iz¬ 
vela Miju preda nj, da u njemu nađe naknade za 
izgubljenu radost roditeljsku. AK on je mislio i na 
Miju i njegovu budućnost, mislio je, da dijete, u 
kojega je toliko bogatstvo ljubavi i zahvalnosti za 
pomajku svoju, ne smije da se potuca od nemila 
do nedraga, ne smije da propadne zbog neimašti¬ 
ne i gladi. Iz ove ljudske mladice treba da izraste 
jako stablo, granato drvo, koje će mnogim potreb¬ 
nima davati i hlada i hrane. 

Mijo' će ispuniti nade dobrotvora svoga, što ih 
u nj polagaše. Izučiće za liječnika. I kad jednom 
postane svoj, svome dobrotvoru ne će bolje moći 
da vrati ljubav i brigu za svoju sreću, nego ako 
nastavi njegovo djelo čovjekoljubivosti. Liječiće 
bolne i sirote, utiraće suze nevoljničke i tažiće 
uzdahe nesretničke. Time će on bolje zasvjedočiti 
svoju zahvalnost, nego što bi mogli svi hvalospjevi 
i spomenici svijeta. Jer on će podići svome dobro¬ 
tvoru trajniji i sjajniji spomenik ne samo u svome 
srcu, nego i u srcima onih mnogobrojnih bijednika, 
kojima će on donositi pomoći, kao što je i njega 
pomogao tihi i skromni, na djelu taiko silni i jaki 
liječnik. Jer ovoga više ne će biti među živima, da 
bi mogao vidjeti, kakovim je plodom urodilo ovo 
jedno samo njegovo čovjekoljubivo djelo. Takova 
djela ne propadaju. Iz jednoga sjemena niče sto¬ 
tina biljaka. Dobro se djelo množi na sve strane 
i sije u ljudska srca blage osjećaje zahvalnosti i 


plemenite ljubavi. Ti blago nepropadljivo ide od 
ruke do ruke i svuda širi toplinu i milinu, mir i 
slogu. 

I mladi će se liječnik često svraćati u grad 
svoje mladosti i neće propustiti, da obiđe mjesta, 
gdje se nekada bavio. Poći će tragovima svojega 
djetinjstva, prolaziće ulicama, naći će štošta pro¬ 
mijenjeno, ponovljeno, poljepšano, ali štošta i ne¬ 
promijenjeno. To su zvona, ona njegova zvona, ko¬ 
ja su nekada bila njegova radost i zagovor. Najpo- 
slije odvešće ga put i na groblje i tu će biti mno¬ 
go nova i lijepa: krstovf i spomenici od sjajna mra¬ 
mora bogati i ponositi. Ali ion će proći mimo sjaj i 
raskoš i zaći će u čednije prijedjele niskih i ubo¬ 
gih* Tu će zastati nad skromnim grobom i proči- 
taće na crnoj gvozdenoj ploči imena dvaju ljudi, 
koji su ga prvi naučili, kako treba živjeti životom 
čestitosti i pravednosti. I slušače ozdol duž vrbova 
brijega, kako teče Drava i kako nepromijenjeno šu¬ 
mi staru pjesmu svoju, kako je šumjela nekad ma¬ 
lome zvonarčetu uspavanku, kako šumi ovim po- 
zaspalim trudbenicima života pod krstovima drve¬ 
nim i pod spomenicima kamenim i šumjeće jednoć i 
njemu, kad se ovdje bude našao u bašći gospod- 
njoj, gdje se smiruju sve nevolje, gdje*se izjedna¬ 
čuju sve nepravde i izravnavaju sve nejednakosti, 
gdje: 

Ne znaju se kraljevi, 

Ne poznaju carevi, 

Ne nište se potrebni 
Ne ponose bogati, 

Kad dođemo sudu, 

Gdie će gospod suditi 
Svim pravednim i griješnim. 

JAGODA TRUHELKA. 


MLADOM VIJEKU 


Živote mladi, što te čežnja vodi, Iz tebe ponos viri na sve strane, 

Kad nać ćeš mira b’jednom srcu svom? U tebi mlada, vrela krvca vre, 

Čedance milo, što te ljubav rodi, Ti ne znaš, što su gorke žića rane, 

Uđi već jednom u cvjetnati dom! I ne znaš, kako sve, što živi, mre! . . . 

Mladosti moja, skromni šumski cvijete, 

Isprepletena zgodam šarenim! 

Mladosti, puna ljubavi si svete; 

Za tvojim v’jekom žalim malenim! 

Marij Radovniković (Split). 


U PREDVEČERJE 


Iz daljine trepere srebrna zvona 
I drhte ko pjesme uzaludnih nada; 
Sjajna zraka sunca kroz zavjesu pada 
Sa osmjehom nježnim najljepšega tona. 

Lelija se zrakom miris cv’jeća b'jela, 
Livade se njišu u posljednjem cvatu: 
Dan lagano gine u rumenom zlatu 
A na oku mome titra suza vrela. 


Osamljene sanje neshvatljive tuže, 

Dok tamo u vazi b’jele venu ruže 
I za plave gore dok se sunce ruši, 

Ja kroz suzu gledam ideale svoje 
Pozlaćene suncem, najkrasnije boje, 

I uzdahom jednim suza mi se suši . . . . 


Katica Agić, 

LAV NIKOLAJEVIĆ TOLSTOJ 

(PabircL) 


Život bez rada život je bez svrhe, provodili ga 
mi još tako bogodušno. I što se tko većma kloni 
rada, to se većma udaljuje od života kreposti. Za¬ 
to i život asketa i pustinjaka, koji su doduše pro¬ 
vodili nadasve bogodušan život, nije bio krepostan, 
jer su povukavši se u samoću mislili, da će omiliti 
Bogu molitvom zaboravivši, da je prema onoj: »U 
znoju lica svoga jest ćeš hljeb« molitva bez rada 
isprazna. Ovu misao zastupa Tolstoj u pripovijeci 
»Otac Sergije«. 

•Rad i samo rad može čovjeka da očuva od 
stramputica i samo on ga može zadovoljiti. Zato 
n. pr. nije dobro, da zločince zatvaraju na doživo¬ 
tne tamnice, već ih treba zaposliti- Radom će zlo¬ 
činac koristiti ne samo državi, jer će sam sebi za¬ 
rađivati hljeb, već i sebi, jer će se radom popra¬ 
viti. Od tamnice je, kaže Tolstoj, dvostruka šteta: 
jedno sito oma ne popravlja, a drugo, što stoji drža¬ 
vu mnogo novaca. Takvomu uređenju tamnica ru¬ 
ga se Tolstoj u priči »Skupo stoji«, koju je napisao 
prema jednoj Maupassantovoj satiri. 

Tu se pripovijeda o državici Monaco, koja je 
uređena kao kakvo veliko carstvo, dakako u ma¬ 
lenu mjerilu. No »carić« treba novaca, jer su iz¬ 
daci veliki, a državni dohoci neznatni. Da uzmo¬ 
gne doći do novaca, osnuje carić igraći salon, ka¬ 
mo stanu dolaziti bogataši sa sviju strana svijeta 
da igraju. Mnogomu je tamo potamnilo sunce, jer 
izgubivši sav imetak, što se nerijetko đogađa, ne¬ 
sretnik se takav ili baci u more ili se ustrijeli. Ali 
u »carića« novaca dosta. 

Dogodilo se jednom u »carstvu« razbojstvo i 
sud osudi zločinca na smrt. No budući da nijesu 
imali gilotine, »carić« se obrati na francusku vla¬ 
du, da mu pošalje krvnika i stroj. Kao oštetu zatra¬ 
ži republika tako veliku svotu, da je »carić« odbio 
ponudu, te se obratio na talijanskog kralja, da 
mu om pošalje krvnika. Ali kad je i ovaj zatražio 
nemalenu svotu, odluči državno vijeće, da vojnik 
odsiječe zločincu glavu. No budući da nijedan od 
šezdeset državnih vojnika ne htjede to učiniti, po¬ 
milova »carić« krvnika na doživotnu tamnicu. Me¬ 
đutim takve tamnice nije bilo, pa su morali toga 
jednoga zločinca zatvoriti u posebnu zgradu i dati 
mu stražara, da ga čuva. 

Nakon godinu dana ispostavi se, da će taj zlo¬ 
činac, bude li dugo poživfo, stajati državu silne 
novce. Zato otpuste stražara u nadi, da će kažnje- 
nik pobjeći, a država bi se oslobodila troška. Ali 
kažnjenik ni da pomisli na bijeg. Dobro mu je u za¬ 
tvoru! Konačno odluči državno vijeće, da dadu čo¬ 
vjeku mirovinu, samo da iziđe iz zatvora. Tako i 
bi- Otpušteni kažnjenik kupi sebi zemlje i stade 
živjeti kao pošten čovjek. 

Zločincu treba dakle dati prilike da se popra¬ 
vi. A to će u najviše slučajeva i biti, jer i najokor- 
rjeiiji zločinac, veli Tolstoj, ima u sebi još uvijek 
toliko snage i ponosa, da se pridigne* A ako takav 
pokušaj ne bi uspio, onda još uvijek imade sredsta¬ 
va, da bude odstranjen. Zato n. pr. zloglasni Poli- 
kej u priči »Polikuška« voli poći u smrt, već da 


preživi sramotu hoteći time pokazati, koliko mu 
bijaše stalo, da opet steče dobar glas. 

O Polikeju Iljiću, kmetu vlastelinke pokrovske, 
svašta se znalo, samo ništa dobro. Seljaci ga nije- 
su trpjeli radi varanja i krađe. Često bi ga sumnji¬ 
čili, pa i onda, kad nije bio kriv, te bi nadasve zlo 
prošao kad bi mu štogod dokazali. Samo kao 
konjski vrač, premda je u tom svom »zvanju« po¬ 
činio više zla već dobra, uživaše još nešto ugleda 
među seljacima, koji ga za njegov trud dobro na¬ 
plaćivahu. Novce bi obično propio. 

Jednom je vlastelinka trebala čovjeka, da ga 
pošalje u obližnji gradić po oveću svotu novaca. 
Budući da nikoga nije bilo pri ruci, pošalje Poli- 
keja. Ovaj sav sretan, da vlastelinka imade u nje¬ 
ga toliko povjerenja, htio je ovom zgodom zasvje¬ 
dočiti, da u njega još nije sve propalo. Ali nesreća 
htjede — i on izgubi putem novce. U očaju svom 
objesi se, jer je znao, da mu nitko živ ne će vje¬ 
rovati, da je novce izgubio. 

Dok Tolstoj u priči »Skupo stoji« prikazuje, 
kako ne valja način, da se zločinac popravi, tako 
u drugoj jednoj priči iznosi pretjeranu strogost, 
kojom se osobito u starija vremena htjelo popra¬ 
vljati zločince. Priča ta nosi naslov »Nikolaj Pal- 
kin«- Tu se kazuje istinit događaj, iz kojega se vidi, 
kako je car Nikolaj nekoć hoteći uvesti red u 
svojoj državi, vlast svoju tako reći izrabljivao. Sta¬ 
rac neki pripovijeda ondje o zvjerstvima, koja se 
događahu u ona vremena, kad su se još batine 
dijelile. On sam kao bivši potčasnik u carskoj voj¬ 
sci izvršivaše tu kaznu. Kažnjenik bi morao go ići 
kroz redove vojnika, koji udarahu po niemu ba¬ 
tinama, dok bi im zapovijedaiući časnik doviki¬ 
vao: »Bij žešće!« Bilo je slučajeva, gdje je takav 
kažnjenik bio osuđen na tisuću i više batina. No 
budući da ih sviju odjedamput nije mogao održati, 
bi nakon posvemašnje klonulosti predan liječniku 
na liječenje, da onda opet, kad prizdravi, primi 
preostale batine. Obično se takvo batinjanje 
svršavalo se smrću kažnjenikovom. S takvoga kr- 
vološtva bijaše među ruskim carevima osobito na 
glasu Nikolaj I., kojemu su vojnici bili nadjeli nad¬ 
imak »Palkin« (palka—batina). I odista se Nikolaj 
često hvalio, da u njegovoj državi nema smrtne 
kazne, jer je već sama osuda na tisuću i više ba¬ 
tina značila toliko koliko i smrtnu kaznu. 

Tolstoj se pita, kako je to moguće, da su lju¬ 
di nekoć mogli biti tako nečovječni, te nijesu uvi¬ 
đali svu strahotu svoga postupka, i kakvo bijaše 
duševno razpoloženje onih, koji su izvršujući takve 
zapovijedi mogli spokojno spavati, moliti se Bogu, 
brinuti se za svoju porodicu i — zabavljati se. 
Danas mi toga ne možemo pojmiti, pa ipak se za 
najvećih ruskih vladara Petra Vel., Katariine, Alek¬ 
sandra I. i Nikolaja I. vršila ta strašna kazna. 
Tolstoj veli i dokazuje u drugim svojim pričama i 
raspravama, da to leži u slijepom i nerazumnom 
vjerovanju. 

Sličan slučaj kao u »Nikolaju Palkinu« pripo¬ 
vijeda Tolstoj još i u noveli »Poslije plesa«. Netko 

pripovijeda, kako je nemilim slučajem napustio 
svoju zaručnicu, kćerku nekog pukovnika. Nakon 
plesa naime, gdje se ugodno zabavljao sa svojom 
zaručnicom, naiđe vračajući se rano u jutro kući 
na vojnički odio, kako batina jednog Tatarina, i 
to pod zapovjedništvom oca svoje zaručnice. Isti 
mu je sam preporučio svoju kćerku odlazeći ra¬ 
nije kući radi »nekoga posla«, koji se imao još pri¬ 
je zore obaviti — isti dakle taj pukovnik grozio se 
onim vojnicima kaznom, koji nije su dovoljno jako 
udarali već po rascijepanim leđima nesretnoga 
Tatarina* Taj strašni prizor, u kojem je pukovnik 
igrao gadnu ulogu, bijaše uzrokom, te je mladić 
onaj napustio kćerku njegovu. 

* 

Tolstoj je osobit majstor u opisivanju rata, što 
je napose dokazao u »Vojni f miru« kao nitko dru¬ 
gi. On je dobro znao, da mu u tom nema premca, 
kako se i sam bio izjavio pišući svojoj ženi s bo¬ 
jišta borodinskoga, kamo bijaše pošao, da ga za 
svoj roman tačno prouči, da još nitko nije tako o- 
pisao taj rat, kako će ga on opisati. Dok je u »Voj¬ 
ni i miru« prikazan rat u velikom stilu sa silnim 
svojim aparatom, u »Sevastopoljskim pripovijet¬ 
kama« crta Tolstoj događaje, koji se zbivaju u ne¬ 
posrednoj blizini neprijateljskoj, kako ih je on sam 
proživljavao. Osobito mu je uspjelo prikazivanje 
duševnog raspoloženja vojnika. 

Tako u prvoj pripovijeci »Sevastopolj u pro¬ 
sincu« 1854. opisuje Tolstoj ratne strahote za se- 
vastopoljske obrane, koje se odigravahu pred nje¬ 
govim očima. Kod opisivanja najburnijih scena, n. 
pr.na četvrtom bastionu, koji je najviše žrtava i- 
ziskivao, načn je prikazivanja tako vjeran, a kraj 
toga tako miran i jednostavan, kao da se govori o 
običnim svagdanjim stvarima: »Eto tako ovdje pa¬ 
da po sedam ili osam ljudi« — reći će vam pomor¬ 
ski časnik kao odgovor na izraz užasa, koji se na 
vašem licu pojavio . . . zijevne i stane svijati ci¬ 
garu od žuta papira. Svatko zazire od četvrtog 
bastiona: kada netko kaže, da je bio na četvrtom 
bastionu, kaže to s osobitim ponosom i zadovolj¬ 
stvom; kada netko veli »idem na četvrti bastion«, 
uvijek se na njemu opaža mala uzrujanost ili oso¬ 
bito velika ravnodušnost; kad ljudi hoće s kim 
god da se našale, onda kažu: Trebalo bi te poslati 
na četvrti bastion;« ako sretneš nosiljke i zapitaš, 
odakle dolaze, većinom glasi odgovor: »Sa četvr¬ 
tog bastiona!« itd. 

S opisivanjem svojih opažanja nastavlja Tolstoj 
u drugom dijelu sevastopoljskih pripovijedaka: 
»Sevastopolj u svibnju« 1855. Osobito je zanimlji¬ 
vo, što Tolstoj misli o hrabrosti, jer veli: »Junak 
moje pripovijetke, kojega ja iz dubine duše svoje 
ljubim, kojega sam nastojao u potpunoj ljepoti nje¬ 
govoj prikazati, i koji je uvijek bio, jest i bit će 
lijep, junak taj je istina«. Junakom svoje pripovi¬ 
jetke ne može nazvati niti onoga, koji srta u pogi¬ 
bao zbog slavičnosti, niti onoga nepromišljenoga 
čovjeka, koji umire za prijesto i domovinu upravo 
tako, kao i onoga, koji na svakom koraku dršće 
od straha. No sigurno je to, da je »tisućvrsno čo- 
vječie samoljublje bilo tamo (na ratištu) povrije¬ 
đeno, tisuće drugih našlo je priliku ponosnog za¬ 
dovoljstva, tisuće se smiriše — u zagrljaju smrti. 


Napose o ruskom vojniku veli Tolstoj u jednom 
drugom dijelu iz vojničkog života (»Sječa«), da ga 
je upravo tako teško oduševiti, kao što je gotovo 
nemoguće tako djelovati na nj, da klone duhom* 
Glavne su mu kreposti skromnost i sposobnost da 
vidi u opasnosti sve drugo, samo ne opasnost. Ta¬ 
ko na pr. spominje vojnika, koji je u prvi čas, kad 
je bio ranjen, žalio tek svoju raskinutu bundu. 

* 

Nema područja, u kojem Tolstoj nije okušao svoj 
talenat, htijući riješiti bilo kakav problem. Njega 
zanima sve, što ga okružuje i što se oko njega 
zbiva, no prije svega mu je do toga, da pronikne u 
tajnu čovječje duše. On ispituje razloge, koji po¬ 
kreću čovjeka u njegovoj nutrini, tako te je jedan 
više sklon dobru, a drugi zlu. Dakako kraj toga ne 
pušta s vida i posljedice te sklonosti, kako smo 
već gore vidjeli u nekim pripovijetkama. No naj¬ 
gore je kod toga, da te sklonosti, koje dolaze, a 
da i sami ne znamo odakle, imadu u najviše sluča¬ 
jeva teških posljedica, to jest da kod toga strada¬ 
ju i drugi kao i mi sami trošeći i gubeći često svo¬ 
je najbolje sile. A kod toga ne strada samo moral 
već i duševna sposobnost — talenat. Sliku takvog 
propadanja prikazuje nam Tolstoj u svojoj pripovi¬ 
jeci »Albert«, koja nosi naslov po guslaču Alber- 
tu. Zapušteni taj muzičar ne može se uza sav svoj 
rijetki talenat i svu virtuoznost na guslama dići 
iznad običnog noćnog muzikanta. On voli po gosti¬ 
onicama petrogradskim zarađivati po kooejku ži¬ 
vući tako doduše slobodno i neovisno, ali u naj¬ 
većoj bijedi, već da provodi obezbijeđen život kao 
dobro plaćeni violinista u kojem orkestru — ži¬ 
vot dostojan njegove umietnosti. 

Bogatomu Lelessovu sažali se čovjek, te ga 
pozove, da živi kod njega, gdje će imati sve, što 
mu treba, a osim toga će se pobrinuti i za mjesto 
u kazališnom orkestru. No već nakon nekoliko 
dana pobjegne Albert od Lelessova, jer ne samo 
da ne ljubi sređena života, već mu je što više takav 
život odvratan i nesnosljiv. On se vraća u svoju 
bijedu, koju nadasve ljubi, jer ta bijeda njegova je 
sloboda, i ako dobro znade, da je ona ujedno i 
njegova propast. On joj se podaje, jer za nj dru¬ 
goga izlaza nema, kao i za mnoge druge njemu 
srodne talente, kako je to jednom u snu ležeći 
pjan pred nekom gostionom mogao razabrati iz 
nečiiih riieči: »Umjetnost je najviši izražaj čovječje 
snage. Malo ih je, kojima ona pada u dio te diže 
izabranika svoga do visine, gđie mu se smrači i 
gdje je teško ostati zdravim. U umjetnosti im ade 
kao u svakoj borbi junaka, koji se posve predaju 
svojoj službi i — padam ne postigavši svoga cilja«. 
Među ove pripada i Albert* 

Od posljednjih radova Tolstojevih — tko da ih 
nabroji sve?! — i to na pripovjedalačkom polju, 
osobito je uspjela oveća pripovijetka, koju je Tol¬ 
stoj napisao već pod starost ugledavši se donekle 
u maniru modernog impresi oni zrna: »Hadži Mu- 
rat«. 

Idući jednom poljem naiđe Tolstoj na prega¬ 
ženu stabljiku čičkovu. Jedini taj čičak bijaše pre¬ 
ostao nakon razornoga pluga, dok na čitavom izo- 
ranom polju nije si mogao ni travčice zamijetiti. 
Kao što onaj čičak, ruski »tatarin« zvan, među 

biljem prkosi svojom oporom prirodom skupo pro¬ 
dajući život svoj, ako ga se tkogod usudi ubrati, 
tako imade i ljudi, koji se poput onoga čička ne 
priznaju prije pobijeđenima, dok nijesu svojom hra- 
brošću i oporošću sami unaprijed platili dušma- 
ninu gubitak svoje slobode ili svoga života. Takav 
junak bijaše i znamenti Hadži Murat, kojega se 
pjesnik kod ubiranja uveloga čička nehotice sjetio 
osjetivši ljute bodi jake njegove. 

Hrabri Hadži Murat pobjegao je k Rusima pro¬ 
gonjen od Šarnila, poglavice čečenačkih gorštaka. 
Ali on nema namjere da izda svoje pleme, pogo¬ 
tovu kad se njegova porodica nalazi u vlasti Šami- 
lovoj. Međutim stigne glas od poglavice, koji po¬ 
ziva Hadži Murata, da se vrati u domovinu gro- 
zeći mu se, ako se ne odazove pozivu njegovu, 
da će mu dati oslijepiti jedinca sina. Da spasi dijete 
dade se Hadži Murat u bijeg. Bježeći s nekoliko 
vjernih svojih ljudi bude dostignut i opkoljen od 
ruskih pograničnih straža. Nakon ljutog boja, u ko¬ 
jem je mnogi od progonitelja poginuo pogođen ta- 
netom iz puške Muratove, pada i Hadži Murat 
sam svladan pretežnim brojem svojih protivnika. 
Skupo je prodao život svoj poput onoga čička, ko¬ 
ji <je nemilo bio izbo ruku pjesnikovu. 

Na polju romana i pripovijetke uopće stvorio 
je Tolstoj svoja ponajvažnija djela, koja će jedva 
imati premca u svjetskoj literaturi, kao što su 
»Vojna i mir«, »Anna Korenina«, »Uskrsnuće« i 
drugo. Njegovo je prikazivanje realističko, koje 
gdjekad prelazi u naturalizam, i to ponavijše tamo, 
gdje je osobito htio istaknuti činjenicu, da tako 
zvano otmjeno društvo uza svu svoju civilizaciju 
nerijetko zaostaje kulturom za priprostim necivili- 
zovanim svijetom, ili da je to otmjeno društvo sa 
svojom lažnom kulturom čovječanstvu više škodilo 
već koristilo. 

Tolstoj je često govorio, da će opisati svoj 
život, nu nažalost to se obećanje njegovo nije ispu¬ 
nilo, barem ne sasvim, jer je tek stigao bio da 
napiše »Djetinjstvo«, »Dječačtvo« i djelomično 
»Mladost«, dok »Muževnosti« nije uopće bio ni za¬ 
počeo. 

* 

I na dramatskom polju okušao je Tolstoj svoj 
talenat, i to sa znatnim uspjehom. Na prvom mje¬ 
stu zaslužuje, da bude spomenuta drama »Moć 
tmine«, koja je u osamdesetim godinama silno dje¬ 
lovala na književni razvoj u naturalističkom smje¬ 
ru i kod drugih naroda, osobito pak kod Nijemaca. 

U toj se drami prikazuje, kako duboko može 
da padne čovjek, koji se ni od čega ne žaca, pa ni 
od najgadnijih opačina, samo da udovolji svojim 
ličnim potrebama i pohotama* Premda ljudi iz naj¬ 
nižeg staleža — seljačkoga —, opet tako hladno¬ 
krvno i proračunano izvode svoje namjere, da be¬ 
zuvjetno mogu računati na uspjeh svojih pothvata. 
No glas savjesti, koji se više ili manje u svakom čo¬ 
vjeku nakon počinjena nedjela budi, nerijetko do¬ 
vodi grješnika do konačne spoznaje, tako te će 
radije poći i u smrt, već da živi uz uvjete, koje je 
sam sebi postavio. Tako i Nikita u drami »Moć 
tmine« ne može nakon počiniena gnjusna zločina 
više da živi uz takve uvjete, koje mora pred svi¬ 
jetom držati tajnima, već on odustavši doduše od 
namjere, da užetom učini kraj svome životu, ja¬ 


vno pred sakupljenim svijetom (svatovima) ispo¬ 
vijeda grijehe svoje te se predaje pravdi u ruke. 

Toj pogubnoj moći tmine lako padnu žrtvom 
svi oni, kojih ne obasjava svijetlo razumne spozna¬ 
je. No bila ta tama još tako velika, uvijek se nađe 
iskra poštenja i ponosa u čovjeka, pa makar on 
još tako duboko pao. Ali ta tama ne pokriva sa¬ 
mo razumnu spoznaju neukog naroda već ona obu¬ 
hvaća čitavo društvo; i dok čovjek iz nižih slojeva 
u svom neznanju gotovo besvijesno čini zlo, nedje¬ 
la, koja se danomice događaju u višim, tako zva¬ 
nim naobraženim krugovima, pokrivena su kopre¬ 
nom društvene laži, a izvode se proračunano i na- 
mjerice. Čini se pak, kao da ta djela nijesu samo 
dopuštena već i opravdana, budući da je ta dru¬ 
štvena laž postala ujedno i društvenim pravilom, 
prema kojemu živi inteligentni svijet — kaže Tol¬ 
stoj. Ali da imade nade, da će jednom i u tu tamu 
prodrjeti sunce istine, vidi se iz druge drame Tol- 
stojeve »I svijetlo svijetli u tami«. 

Nikolaj Ivanović — zapravo sam Tolstoj — 
prozrevši svu laž, na kojoj je po njegovu mnije¬ 
nju osnovan savremeni društveni poredak, ne mo¬ 
že više da provodi dojakošnji život. Jer taj život ne 
samo da nema druge svrhe doli užitka: »a mi sje¬ 
dimo čisto umiveni, lijepo obučeni — i jedemo i 
pijemo i raspravljamo, da li Schumann dublje dje¬ 
luje ili Chopin, i koji nam dosadu bolje razgoni . . .«; 
već taj život svojim velikim potrebama još i isko- 
rišćuje trud i muku onih, koji sami ništa nemaju, 
koji su gladni i goli. . . Odlučivši dakle, da sav svoj 
veliki posjed pokloni onima, koji hoće da rade, a 
nemaju zemlje, dok će sebi pridržati tek pedeset 
desjatina, koje će sam sa svojom porodicom obra¬ 
đivati, dolazi do nesuglasja sa ženom, koja ne mo¬ 
že dopustiti, da (joj djeca budu prikraćena. Budući 
da ne će i ne može protiv volie ženine da provede 
svoju namjeru, dade sav posjed prenijeti na ženu, 
jer ne će da bude vlasnikom zemlje, koja treba 
da pripada onima, koji ju obrađuju; ne će da bude 
vlasnikom zemlje, od koje sam on imade veliku 
korist, dok onaj, kon ju obrađuje, ne dobiva za 
svoj teški trud ni toliko, da nasiti sebe i svoju po¬ 
rodicu. A sve to zlo imade svoj korijen u neshva¬ 
ćanju Kristove nauke. 

Nikolaj Ivanović ne može da prodre sa svo¬ 
jim nazorima ni kod svoje porodice, a kamoli kod 
drugih ljudi, budući da su svi duboko ugrezli u laž* 
Premda Nikolaj Ivanović ne može govoriti o uspje¬ 
hu sjećajući svojom borbom na »zrno pijeska, koje 
ne može da zaustavi točka«, opet on ne gubi nade 
u pravednost, koja će jednom tome zlu stati na put; 
jer i ako je ljudstvo pošlo stramouticom zabora¬ 
vivši Boga i njegovu uzvišenu nauku o ljubavi, 
ipak loš uvijek »svijetlo sviietli u tami«. 

Jedno od glavnih socijalnih zala, koje oso¬ 
bito karakteriše ruskog čovjeka, leži u tome, što 
ljudi ne znaju sami sebe disciplinirati, svojih poho¬ 
ta obuzdati. I tako robujući svojim strastima pada¬ 
ju sve dublje uoropašćuiući sebe i porodicu svoju, 
dok napokon ili ne svrše u najvećoj bijedi ili ne 
kidišu životu, kao Fedor Protasov u drami »Živa 
lješina«. 

U usojeloj šaljivoj igri »Plodovi naobrazbe« 
Tolstoj izvrgava rurflu život i običaje otmjenoga 
društva, kao i spiritizam. 

Spomenuta umjetnička djela Tolstojeva, i ako 
u najkrupnijim crtama u ovom prikazu dostat će, 
da se uvjerimo o velikoj produktivnosti Tolstoja 
pjesnika i o velikom talentu njegovu. No Tolstoj 
nije samo umjetnik, koji tako živim bojama umije 
da prikaže prirodu s njezinim proljećem i ljetom, 
s njezinom jeseni i zimom, ili s njezinim silnim 
gorama, beskrajnim ravnicama, rijekama i potoci¬ 
ma, kao i s njezinim olujama i mećavama ili pak 
mirnim zvjezdanim noćima: već je on velik i kao 
psiholog, koji je uz Dostojevskoga najdublje zavi¬ 
rio u tajnu čovječje duše počevši od nejaka djete¬ 
ta do nemoćna starca. Tu nema tako reći afekta, 
kojega nije ocrtalo vješto pero Tolstoj evo, i to u 
najrazličitijim nijansama njegovim. I upravo to du¬ 
boko poznavanje duše čovječje, pogotovu one čo¬ 
vjeka patnika, za kojega je Tolstoj tako duboko 
osjećao, potaknulo ga, te se počeo baviti pitanjem 
socijalnim. Gotovo pola svoga vijeka posvetio je 
tomu pitanju ne mareći za opomenu Turgenjevljevu, 
da se kani umovanja, već da radije ostane umjet¬ 
nikom, koji će još gdjekoje umjetničko djelo poklo¬ 
niti čovječanstvu, kako se Turgenjev nadao. Ali 
Tolstoja su sve većma počeli zanimati socijalni 
problemi, tako te je pod starije svoje dane vrlo 
malo stvarao kao umjetnik, ali je zato napisao ta¬ 
ko reći bezbroj rasprava, u kojima rijetkom oštro- 
umnošću razvija svoje misli i nazore: o životu, o 
vjeri, o državnom ustrojstvu, o socijalnom pitanju 
uopće, o smrtnoj kazni, o školi, uzgoju itd* 

* 

Ovdje nije mjesto, da govorimo o Tolstoju 
kao umniku i o njegovim problemima. No toliko 
možemo reći, da mu kao filozofu u mnogom prigo¬ 
varaju. Najteži pak od svih prigovora, koje stav¬ 
ljaju njegovoj etici, jest prigovor zbog »neprotiv- 
1 jenja«. 

Što to znači »Ne protivi se zlu«! — Znači, 
dopustiti svakomu, da radi s tobom, štogod ga je 
volja. Onaj, koji postupa prema toj zapovijedi, 


strada, jer po tom moralu divlji uvijek izgone 
pitome. Ta etika, koja je osobito resila rano kr¬ 
šćanstvo, bila je oduvijek svima onima odvratna, 
koji su u sili nazrijevali svoju veličinu. I doista, 
tko usvoji tu etiku o neprotiVljenju, ne može 
postići ni slave ni bogatstva pa ni sreće, kako su 
to krvlju svojom često zasvjedočili kršćanski mu¬ 
čenici. Tko usvoji tu etiku, bit će neznatan, siro¬ 
mašan i nesretan, i to ne samo pojedinac već i či¬ 
tavi narodi, koji se daju uništavati samo radi toga 
svoga uvjerenja. I doista taj nazor o »neprotivlje- 
nju«, kad bi ga htjeli neposredno primijeniti, nepri¬ 
rodan je i nemoralan, što je konačno i sam Tolstoj 
dobro znao. Načelo to je samo po sebi nesposobno 
za život i opasno za onoga, koji ga usvoji. Ono se 
može zamisliti samo kao posljedak temeljnoga na¬ 
čela: »Što ne ćeš, da drugi tebi čine, ne čini ni ti 
drugima«, što Tolstoj toliko naglašuje. A to je iz- 
vedivo, i svatko treba da se toga drži — i jaki i 
slabi. No u životu se doista slabili drži toga na¬ 
čela, i to silom prilika, a jači rijetko, zapravo 
nigda tako ne postupa. Ali kad bi svi, i jači i sla¬ 
biji usvojili to načelo, koje je temelj svim religijama, 
onda bi zapovijed »Ne protivite se zlu!« bila shva¬ 
tljiva i izvediva, jer kad tebi nitko ne čini zla, on¬ 
da nemaš ni uzroka, da se protiviš. A to bi bilo 
moguće samo onda, kad bi svi ljudi bez razlike pri¬ 
hvatili načelo: Nemoj činiti drugima ono, što ne 
ćeš da drugi tebi čine. 

Da li su ideje, koje Tolstoj zastupa u svojim 
djelima, posve izvedive ili tek dielomično ili mo¬ 
žda nikako, i da li će kadgod doći vrijeme, kako 
se on sam nada, da nije daleko, kad će se one 
ostvariti, to je teško reći- Nijesu li pak te ideje iz¬ 
vedive, ne smeta, da velikomu umniku i učitelju 
Lavu Nikolajeviću Tolstoju budemo zahvalni na 
njegovu velikom radu, kojim je želio svakoga u- 
srećiti, komu je do istine, poštenja i pravednosti. 
Tko je željan svijetla, taj će ga u Tolstoja naći. 

VIKTOR KRALJ. 


USPOMENE IZ ITALIJE 

(Nastavak.) 


Crkva sv, Petra, 

Tko se vozi automobilom, sjest će na Piazza 
Veneziia na tramvaj br. 1. ili na autobus, te će stići 
za pol sata na trg sv. Petra pred crkvu sv, Petra. 
Crkva sv. Petra nalazi se na drugoj strani Tibera, 
te se moramo prevesti preko mosta Ponte Elio, 
uz koiji se diže ogromna Anđeoska tvrđava ili Ca- 
stel s. Angelo, nekadanji Mausolej cara Adrijana 
ili Moles Adrianae. 

Ponte Elio je masivan kameniti most s mno¬ 
gim kipovima, ispod kojega teče polagano mutni 
Tiber, a u impozantnoj Anđeoskoj tvrđi nalazi se 
sad muzej »starinskog i sredovječnog oružja. 

Kad smo krenuli preko mosta u ulicu Borgo- 
vechio, opazit ćemo dio starinskog Rima s pravim 
talijanskim nečistim ulicama, koje su veliki kon¬ 
trast modemom Rimu. Kola konačno stanu, i mi 
se nađosmo pred veličanstvenom crkvom sv. Pe¬ 
tra. Pred bazilikom, koja je okrenuta od istoka na 


zapad, nalazi se sa zapadne strane veliki trg 
Piazza Rusticoucci, od kojega počinju kolonade 
pred crkvom. Žalibože je taj trg s južne strane iz¬ 
građen kućama, te na taj način umanjuje na prvi 
pogled impozanJtnost pogleda na samu crkvu, koji 
bi bio mnogo veličanstvemiji, da je taj trg pred 
crkvom sasvim otvoren- Na isti način gubi se veli- 
čanstvenost pogleda pred katedralom u Kolnu, 
pred kojim ise nalazi niz malenih kućica, a jednako 
se umanjuje i pogled na Tyn;jisku crkvu u Pragu, 
pred kojom se također nalaze zgrade. Da bude 
veći pogled na katedralu, i kod nais su u Zagrebu 
srušili starinske zapadne zidove i Bakačevu kulu 
pred zagrebačkom katedralom, na koji način je 
žalibože nestalo jednog veličanstvenog kultur¬ 
nog spomenika starog Zagreba. 

Pred samom crkvom nalazi se ogromni trg 
obložen kamenitim pločama, koji se zove po egi¬ 
patskom obelisku, koji se nalazi u sredini, Piazza 

di obelisco. Sa strane obeliska nalaze se dva pre¬ 
krasna vodoskoka, koji ljeti ohlađuju za silne že- 
ge umorne poklonike. Naokolo trga nalazi se tri¬ 
jem ili kolonada sa 284 okrugla dorska stupa i 88 
debelih kvadratnih stupova, koji u elipsi zatvara 
ju trg poput amfiteatra. Taj je trijem sagrađen u 
kasnije doba, te se u tu svrhu porušene mnoge 
kuće, koje su prije stajale blizu same crkve. Na 
kraju elipse počinje veliko mramorno stubište, po 
kojemu poklonici obično idu na koljenima u crkvu. 

Bazilika je sagrađena najprije od cara Kon- 
stantina g. 326. po K. na mjestu jedne kapele, koju 
je papa Anacleitus sagradio na mjestu, gdje je sv. 
Petar iza svoje mučeničke smrti bio zakopan. Cr¬ 
kva se dograđivala za pape Nikole V- po graditelju 
Bernardu Rosenilliju u XV* st., a za pape Pavla II. 
nastavio ju je graditelj Giuliano Sangallo. God. 
1503. nastavio je gradnju papa Julije II. po plano¬ 
vima glasovitog talijanskog graditelja Bramante-a, 
a kasnije su nastavili gradnju glasoviti Rafael i 
Fra Giocondo. Konačno je papa Pavao III. predao 
gradnju slavnom Michaelangellu, te je po njegovim 
nacrtima konačno bazilika za pape Pavla X. dne 
18. studenoga 1626. konačno dograđena i posveće¬ 
na. Crkva se gradila sto i dvadeset godina te je po¬ 
trošeno 47 milijuna rimskih škuda bez unutarnjih 
naprava i nakita, koji su stajali osim toga još o- 
gromnu svotu, koju su žrtvovali razni pape i vla¬ 
dari. Isprva nije imala bazilika kupulu, koja je tek 
za Michelangela sagrađena. Pročelje crkve sači¬ 
njava 12 stupova sa 13 gorostasnih kipova, koji 
pretstavljaju Krista s dvanaest apostola. Cijelo 
pročelje sagrađeno je od žućkastog traventinskog 
kamena, nalik na mramor, te je veliko kao kakova 
zasebna crkva. Od pročelja drži se krov, koji je 
ravan, da se po njemu može hodati, a u sredini 
krova nalazi se ogromna kupula, kojoj se uz bok 
nalaze dvije omanje, što čine zajedno vrlo harmo¬ 
ničnu sliku* U samu baziliku vodi pet prekrasnih 
i velikih portala. Iza vratiju nalaze se gospođe, 
koje sabiru milodare i daju znak škrabicama, da 
ih se sjetimo, no nikoga ne napastuju. Ogromna ba¬ 
zilika imade tri lađe. Srednja vrata su t. zv. jubi¬ 
larna ili sveta te se otvaraju jednako s onim u 
bazilici sv. Pavla. ,®v. Ivana u Lateranu i sv. Marije 
Maggiore, samo za vrijeme svetih jubileja, koji su 
se slavili prije svake stote godine, poslije pedesete, 
a sada svake dvadeset i pete godine. 

Gim se stupi u crkvu, opaža se njena silna 
veličina, koja je zabilježena na podu, te iznosi u 
sredini velike lađe 187 m. Visina kupule iznosi 
117 m. a širina postranih lađa 25 m. Kupula stoji 
na četiri ogromna stupa, oko kojih se nalaze ga¬ 
lerije i balkoni s prekrasnim sagovima, s kojih 
se na velike blagdane pokazuje svijetu najveće 
crkvene relikvije, tako na pr. jedan dio sv. krsta, 
sulica, kojom su Krista proboli, i rubac sv. Verone 
itd. Visina tih galerija je tako velika, da ljudi na 
njima izgledu kano pravi patuljci. Na dnu tih o- 
gromnih stupova nalaze se ogromni sveti kipovi, 
a na jednom kip sv. Petra iz bronca iz srednjeg vi¬ 
jeka, koji kip pobožni vjernici cjeluju, Na kraju 
kupole nalazi se veliki oltar, a pred njme udubine 
»Confessio«, kako je to u mnogim crkvama u Ita¬ 
liji, a napose u Rimu u običaju. Naokolo te udu¬ 
bine gore neprestano mnogobrojne lampice, a dolje 


se nalaze razne relikvije i prekrasni kip od najfini¬ 
jeg mramora iz Carrare od glasovitog kipara Casa- 
nove Pape Pija VI. kako kleči i moli. U toj 
kripti nalazi se grob sv. Petra i još razni drugi u- 
mjetnički predmeti i mosaici te škrinja sa palliji- 
ma, koje šalje papa svakom novoimenovanom nad¬ 
biskupu i patriarhu kao znak njegove časti. Palli- 
um je vrpca od vune, koja se pravi od dvoje janja¬ 
ca, koji su posvećeni Bogu, a sv. otac papa ih di¬ 
jeli svim nadbiskupima, da se time dokumentira, 
kako su oni svi od stada sv. Petra. 

Svatko tko uđe u crkvu, posjetit će nai- 
prije glavni oltar i kriptu s grobom sv. Petra, a 
poslije će razgledati ostale znamenitosti, kojim cr¬ 
kva naravno obiluje u velikoj mjeri. No sve to se 
gubi prama ogromnom pogledu cjelokupnog pro¬ 
stora, koji je upravo veličanstven i koji se čovjeka 
sve više dojimlje, čim smo crkvu više puta posjetili. 

U ogromnom prostoru nema ni klupa, to sve 
se nalazi tek u pokraj,nim lađama, te se taj ogromni 
prostor može poredti samo s Ajom Sofijom u Ca¬ 
rigradu. Mi se poslije vraćamo natrag vratima te 
počinjemo pregledavati crkvu s lijeve strane. Po¬ 
svuda naokolo nalaze se mnogobrojne otvorene i 
zatvorene kapele i oltari, te mnogobrojni kipovi i 
spomenici najglasovitijih papa i odličnih ljudi. Od¬ 
mah kod ulaza s lijeve strane nalazi se kapela s 
velikom krstionicom >od jednog jedincatog kamena 
porfira. Dalje se nalazi spomenik posljednjih Stuar- 
tovića i mjesto, gdje se pokopa provizorno svaki 
papa, dok mu se ne opredijeli stalno mjesto i po¬ 
stavi spomenik. Tijelo pape bude balzamovano, 
obučeno u grimizno odijelo te izloženo u jednoj 
kapeli, dok se poslije ne stavi u tri lijesa i provi¬ 
zorno sahrani u jednu raku. Posebna je jedna ve¬ 
lika kapela s velikim krovom, u kojoj je pokopan 
Sv. Ivan Chrysostoimus. Kod grobnice pape Ino- 
centa XI* nalazi se prekrasan reljef oslobođenja 
Beča od Turaka, za koje oslobođenje se taj papa 
toliko zauzimao. U velikoj se lađi lijevo nalaze 
mnogobrojne ispovjedaonice, na kojima je napisa¬ 
no, u kojem se jeziku ispovijeda. Na ispovjeda- 
onici za Hrvate stoji: Pro lingua illyrica! Ondje 
je običaj,da svaki vjernik poslije ispovijedi klekne, 
a svećenik mu daje oprost udarcem dugačkim 
štapom po glavi. To je uspomena na stari rimski 
običaj, kada je patron oslobodio svog roba uda¬ 
rivši ga lakim udarcem na forumu pred sucem i 
time ga učinio slobodnim čovjekom. Zanimljiv je 
oltar pape Leona Velikog s reljefom s likom Atile 
i grobnicom istog pape. Na jednom zidu popre¬ 
čne lađe nalazimo veliku ploču s popisom sviju 
kardinala, biskupa te nadbiskupa, koji su bili u 
Rimu —, kada je bio održan glasoviti crkveni vati¬ 
kanski koncil. Oltar posljednje ispovijedi sv. Jero¬ 
nima imade prekrasni mozaik ođ Domenichina, a 
inače imade uopće u crkvi mnogo mozaika sači¬ 
njenih od glasovitih slikara, poglavito od Guida 
Renia. U posljednioj kapeli na desnoj strani nalazi 
se uz grob švedske kraljice Marije Kristine naj¬ 
ljepše djelo kršćanske plastike »Pieta« od Michel 
Angela, te jedan stup iz glasovitog jeruzalemskog 
hrama. Nad zazidanim jubilarnim vratima »Porta 
santa« nalazi se veliki mozaik sa slikom sv. Petra. 

Sakristija je posebna velika zgrada s kupulom, 
u kojoj su odijeljeni razni dijelovi za pojedine sve- 

ćenike, kanonike, vikare, biskupe itd. Uz sakri¬ 
stiju nalazi se riznica »Tesoro«, u kojoj imađe 
sijaset vanrednih dragocjenosti i umjetnina od naj¬ 
starijeg doba do danas, u koliko su se saču¬ 
vale poslije provale Vandala, Saracena i drugih 
barbarskih naroda. Većinom su to darovi ra¬ 
znih katoličkih vladara i drugih odličnih osoba. 
Tu se pokazuje i t. zv. carska dalmatika, kojom 
su se odjenuli rimsko-njemački carevi, kad su kod 
krunjen ja čitali evanđelje. Prekrasan je jedan kalež 
i svjetionik od glasovitog majstora Benvenuta 
Cellinija, itd. Iz kripte se dolazi u podzemnu spi¬ 
lju, koja je ostatak stare bazilike, nad kojom je 
podignuta nova crkva s višim podom. Sve se to 
nalazi pod glavnim oltarom te nije više običnoj 
publici pristupačno. 

Tko hoće, može se za lijepa vremena uspeti i na 
veliku 94 m. visoku kupulu i krov crkve, odakle 
je prekrasan pogled na cijeli Rim. Na vrh kupule 
diže se križ na jednoj ogromnoj kuglji, u koju može 


lako stajati šesnaest osoba. Svod kupole kao i 
cijele crkve isačinjen je od bogate stukature, koja 
se mijenja s freskama, modernim pločama, bogatim 
zlatrum mozaicima i mnogobrojnim slikama i ki¬ 
povima. Sve je to u onom ogromnom prostoru sko¬ 
ro iščezlo u velikoj beskrajnosti, te poznati hrvat¬ 
ski pisac Veber-Tkalčević piše g. 1877. o toj crkvi, 
da je još kao dječak čuo, da dolazi ljudima u toj 
beskonačnoj praznini osjećanje za povraćanjem, 
jednako kao na moru. Pomalo se putnik priuči na 
te ogromne dimenzije, držeći se poglavito stupova 
i lađa, a sigurniji je, kad se crkva napuni s neko¬ 
liko tisuća svijeta, koji tek na malo napune ovu 
ogromnu i veličanstvenu crkvu. Mora se doći i 
nekoliko puta i u razno doba, da se shvati prava 
veličina te crkve, a čim smo je više puta posjetili, 
tim ćemo je više zavoljeti i tim će na nas učiniti 
veličanstveniji dojam, pa će nam biti vrlo teško, 
kad ćemo se morati od nje konačno možda zauvi¬ 
jek odijeliti. Dr. BUČAR. 


PRIČA O MUDROJ CAREVNI 


Nekoć življaše lijepa i mlada carevna. Jedam- 
put se jako ogriješi protiv cara i svog rođenog 
oca, pa je otac htjede pošto poto maknuti s ovog 
svijeta. Bijaše to u ono vrijeme, kad je otac bio 
gospodar nad životom sviju podanika pa i svoje 
djece. I car reče kćeri: »Ti si osuđena na smrt! 
Sutra ću preda te staviti dva lonca; u jednom će 
biti cedulja s napisom »smrt«, a u drugom sa na¬ 
pisom »život«. Morat ćeš izvaditi jednu cedulju, 
pa izvučeš li »smrt«, morat ćeš umrijeti; izvadiš li 
»život«, bit ćeš spasena, i ja ti poklanjam život«. 

Međutim okrutni se car htjede na svaki na¬ 
čin riješiti kćeri. Stoga naloži najstarijem sluzi, da 
u oba lonca stavi cedulju s natpisom »smrt«, tako, 
da se carevna ni na koji način ne će moći spasti. 

Starom se sluzi ražali nesretna carevna, i on 
joj oda tajni carev nalog- »Ti moraš umrijeti«, reče 
joj, »nikakva te sreća ne može spasti, jer u dva će 
lonca stajati »smrt«. Nemoj ni pokušati da moliš 


milost, jer sad i sama uviđaš, da je otac tvrdo odlu¬ 
čio, da moraš umrijeti«. 

Sutradan se u velikoj dvorani sakupi cijeli 
carski dvor s carem na čelu. Pred carem bijaše 
crnim suknom prekriven sto, a na njemu dva kobna 
lonca. Veselo pristupi carevna k stolu i turi ruku 
u jedan lonac. U zatvorenoj šaci držaše cedulju 
i ne htjede je pokazati, jer znadijaše, da je to 
»smrt«. No ona reče caru: »Dragi oče! Ja se ni 
malo ne bojim smrti, ali ja sam evo u ovaj trenutak 
tako uzbuđena, da ne mogu ni šake otvoriti. Izvadi 
ti eno iz drugog lonca cedulju, pa stoji li na njoj na¬ 
pisano »život«, onda je u mene zacijelo »smrt«- 
Ako pak na njoj stoji »smrt«, onda je u mene »ži¬ 
vot«. 

Videći car, da ga je kćerka nadmudrila, po¬ 
kloni joj život, jer se bojaše da pogubi tako umno 
dijete, koje može njemu i svjetu biti od velike ko- 
risti * V. C. REDENŠEK. 


NA STRAŽI 

(Iz života primorskih Hrvata). 


Dolje na moru blizu samotne hridine u našem 
ribarskom spremištu, maloj drvenoj kolibici, slu¬ 
panoj od nekoliko jelovih dasaka, počelo ije pred 
neko vrijeme da ponestaje ribarskih potrepština. 
Kao većina naših primorskih ribarskih kućica ova 
je koliba ravna prema izlazu nešto uzdignuta kro¬ 
va s jednokrilnim širokim vratima okrenutim k 
jugu i malenim oknom k obali, nad koji se nadvio 
uvijeni dimnjak staroga ocjelnoga štednjaka iz Bog 
zna još čijih vremena. Debeli starom rukom građe¬ 
ni zid od siva kamena vodi od pjeskovite obale 
gore prema selu uz uski klanac, koji iz sela vodi 
do spremišta. Niska daščaira i onako kako je ma- 
ljušna razdijeljena je u troje- Nekoliko hrastovih 
stupova obijeno daskama dijeli donji dio — prizem¬ 
lje — u dva različito velika dijela. Osim toga ima 


i tavan, gdje se iz kuta u kut protegnulo nekoliko 
strunjača blatnih rubova preko četiri nisko pribi¬ 
jena koca, na kojima vise neuporabive mreže. Uza 
stijenu pribijena je daska mjesto police, a po njoj ne¬ 
kakve kutijice i škrinjice oličene crnom bojom, 
zamazane blatom i prljavim rukama moga ćaće i 
ostalih ribara. U donjem dijelu ispod nevisokog ta¬ 
vana razbacane su u prvoj ogradi još uporabive 
mreže i druge ribarske sprave kojekako pobrka¬ 
ne, a nekoje i po zidu povješane, i to u takvom 
neredu, da se ne znaš pravo niti okrenuti, već ti 
se odjeća zadre o čavao o iskrivljenu dasku, ili o 
što drugo slično, ili ti se puce zaplete o mrežu. 
Pa kad sebi još predstaviš gustu paučinu, koja tu 
traje, dok je krova i pauka, ne samo po uglovima, 
nego i posred spremišta, te onaj oštar vonj sirove 

ribe i neopranih škrinja, pomiješan sa zagušljivim 
mirisom karbida, onda imaš potpunu sliku ribarske 
kućice siromašnih ribara u našem kvarnerskom pri¬ 
morju. 

I u tom jadnom spremištu, jedinom izvoru pre¬ 
hrane, počelo da izčezava sad ovo sad ono. Ne¬ 
znani ni što ni kako, ali jedne večeri dođe otac, 
inače dobra ljudina, kući stvori se iznenada preda- 
mnom, što naš čovjek kaže ljutit kao ris, pa 
će mi s visoka nekako sumnjivo me gledajući reći 
žestoko; — Čuješ, mali, duh te sveti krstio (ovo 
mu je bila najgrdnija psovka) da mi nisi kamo od- 
nesao onu malu vršu? — Ta kako . .. bih .. . ja . . . 
ćaća moj, uzeo našu ... vršu, — smetem se u go¬ 
voru zablenuvši se u jarosna oca- Ostadoh pred 
ljutitim čovjekom zbunjen zagledavši se u silno 
uzburkane očeve grudi, ne mogavši shvatiti, kako 
to otac sad ujedanput sumnja baš na mene, naj¬ 
manjega ribara. — Otac vidjevši, da se ja ne znam 
odlučiti što bih ni kako bih, — stane ponovno vi¬ 
kati; — Mali, pazi se samo ti, da ti gdje ne namje¬ 
stim kosti u krađi; da ti ne potresem ušima, tebi 
i tvojim pajdaškim lopovima, čuješ! — Dragi moj 
ćaća, možete slobodno, čim budem prviput zate¬ 
čen u krađi. — Čisto sam se prestrašio očeva bi¬ 
jesa, nepritajene jar os ti. Rijetko sam ga kad vidio 
tako rasrđena. U crnomu mu oku ispod jakih obr¬ 
va titrala podmukla srdžba, tako značajna u životu 
svakog starijeg ribara našeg pustog mora. Na ko- 
šćatome čelu ispod razbarušene kose iskočila mu 
debela žila od vidljive liutine, koja je postajala to 
jača, što sam ja odlučnije nijekao krađu. Mišljah, 
nije li možda moj otac uz drugove svoje zagledao 
kod tetke Gabrijele na rivi čaši nešto dublje do 
dna. No otac moj ne biiaše takova ispičutura, kao 
drugi ribari, makar je zadnjih godina držeći se više 
kuće običavao tuj i tamo naložiti, da se donese iz 
konobe novih butilja »staroga«, kojega je pod pije¬ 
skom bivalo sve manje. Isprva se ove »butilje« 
otvarale pri kakvoj osobitoj zgodi, no otac se zad- 
nieg vremena regbi riješio, da još ove godine sam 
ispije sve vino — i staro i mlado, što ga još ima 
zakopana u pijesku, ma da i nije bilo baš osobite 
svečanosti. I zato mi njegova ljutina. nije bila tako 
neobična, jer sam znao, da može biti nešto i isti¬ 
nito u onomu što veli. A moram priznati, da sam 
u našem ribarskom društvu ipak neke pogrješke 
zapažao. 

Naša »kumpainija«, kojoj otac moi bijaše gla¬ 
varom, brojila je do desetak iskusnih ribara, vičnih 
moru i nepogodi, a bili su žilavi i ustrajni u svom 
napornom poslu, među kojima sam ja sam bio po 
vlastitom mišljenju ne baš na odmet. Ta tko je sa¬ 
mo »ferale« čistio, karbid pripravljao, masne san¬ 
duke prao, drva za »šparhet« pripremao, barke do¬ 
vodio na određeno miesto, ako ne ja — ribarčić. 
Uz stotinu drugih krupnijih i sitnijih briga moj se 
naporni posao nije možda niti zamjećivao, no ja 
sam se zato znojio i te kako trčkarajući i ovamo 
i onamo, samo da se nikomu ne omrazim. Učinim 
li drukčije, stari se ribar brzo sjeti ukrotiti me ša¬ 
kom po glavi pa moram i sa ćuškom i plačem na 
posao. Tako je tu bilo od uvijek meni kao najmla¬ 
đemu razumljivo najgore. Kao onim malim i sitnim 
derančićima na parobrodu ili na crnomu »braggo- 
zzu« po kvarnerskim vodama bijaše i moje oko 


vazda budno i pažljivo na mig sarijeg ribara. Ima- 
dahu i drugi određeni svoj posao, a željezna ih ru¬ 
ka glavara držaše u redu. Svi se moradosmo sasta¬ 
jati u određeno vrijeme, da prije mraka priredimo 
potrebite sprave za ribolov- Pokupi se mreža, 
»grip« zvana, koja se jutrom prije ishoda sunca 
rastegne po pijesku, da se do večeri osuši. Na dva 
se čamca metnu pripravljene svijeće, to jest apa- 
art s dobrim »bokinima«, koje ribar prije na usta 
iskuša, valjaju li ili ne, uz druge potrebite sprave, 
koje služe da »feral« gori; a u treću poveću lađu 
— gruparicu — smjesti se na stražnjem dijelu, pa¬ 
lubi, velika mreža, dok ispod palube stoje sanduci 
za ulovljenu ribu. Ako slučajno pada uštap, pa je 
većim dijelom noći mjesečina, ne ide se ribariti, ali 
se svejedno bez upotrebe svijeća pred jutro baci 
mreža na sreću. Ulovi li se štogod, to onda, odne¬ 
se svaki svoj odmjereni dio kući za ručak. Nema li 
sreće i ne uhvati se ništa, namrgođeni ribari tu 
prokletu »sriću« po običaju malo opsuju te idu ili 
k teti Gabrijeli na rivu ili kući spavati. 

Između nas desetak čeljadi bijaše nas u dru¬ 
štvu svakakvih, i koji prođoše sito i rešeto i koji 
se kao ja od svojega sela ne makoše svega vijeka. 
No bijaše nas svakakvih i po ćudi, krotka jagnjad 
uz kurjačke siledžije. Čovjek uz čovjeka živeći u 
nuždi, jedan drugome potreban kao vino suhome 
grlu, niti ne osjeti kakva ima drugara uza se, ali 
pogleda li pojedincu onako pozornije u nutrinu, 
nađe svašta. Za svježijih noći kasnoga kolovoza ili 
drugda pri ribarenju, kad bi zapuhnuo mrzliji bu¬ 
rin, znadosmo se zguriti u ribarskoj daščari oko 
naložene peći, dok nas ne bi pozvao k poslu otegnu¬ 
ti zvuk »švićareve« zviždaljke, a doonda zgureni 
na onom uzanom prostoru, polegnuvši po škrinja¬ 
ma i mrežama ne mogosmo drukčije utući dosade 
već pušenjem i razgovorom. Otac kao razborit čo¬ 
vjek i glavar društva naravno vodio je glavnu ri¬ 
ječ, premda nijesu niti drugi šutjeli povlađujući i 
prigovarajući mu već prema potrebi. — Kao što 
ima zanovijetala svagdje gdje imade ljudi, našao bi 
se i tu u našoj »kumpaniji« tkogod, da zabode pr¬ 
ste u posao, koji mu se ne vidi prema ukusu. Iz 
mirnih bi razgovora običavalo doći i do oštrije 
polemike, u koliko se ovakve prepirke mogu na¬ 
zvati polemikom, a iz prepiranja skoro i do šaka 
da se ne upuste drugi mirniji među nerazborite 
tforopađnike, koji su bili kadri unijeti i sieme raz¬ 
dora u društvo. Ja sam se na svojoj mreži pod ta¬ 
vanom u omiljelom kutu pri razgovorima držao 
sasvim postrance i šutio sam zadubljen u svoje 
misli motreći moje zemljake. Gdjekada bih skočio 
k vratima, da razgledam tamnu okolinu samotnog 
spremišta, da vidim kamo zaveslaše »svićari« i 
da li je burin štogod jenjao, pa se opet uvalim u 
svoje ležište u uglu gledajući naborana lica koš- 
ćatih ribara. Većinom bijahu jaka čeljad iznad če¬ 
trdeset i pete, negdašnji kruti iskusni mornari, 
među kojima je otac bio jedan od mlađih, a ia, sin 
mu, i unuk najstarijeg društvenog ribara Luke kr¬ 
šan momak kakvih dvadeset i pet godina, bijasmo 
najmlađi. Živo su strijeljale oči vrijednih ribara pri 
sjainom svijetlu male »centilene« pod tavanom kod 
peći. Nekoji su pušili iz kratkih lulica, drugi iz du¬ 
gih »virđinki«. Uske oči čvrstoga Maksa, napržice 
u društvu, sijevnule bi često nekim čudnim zago- 

netnim bljeskom, kad god bi drugi momu ocu po¬ 
vlađivali, da »jest« tako i da će biti dobro, kako 
on veli. Taj me se Makso uostalom loše dojmio; 
ako bi ga koji ribar poslao, da štogod opravi, l}u- 
tnuo bi se, da ima prečega posla: — Ajd k vragu! 
Zač maloga Juru ne šalješ? vidiš trubilo (budalo), 
da punim pipu (lulu). Ali opet drugi put, kad bi 
me vidio bez posla, a ja još pravo niti ne bi oda¬ 
hnuo od umora, gurnuo bi me u leđa« — Ti, bedak, 
ča si »milordov« sin, da ćeš ist* prez dela; ćapaj 
(hvataj se) se posla, aš (jer) ću ti zasakramentat’ 
bokun (komad) lančana konopa na glavu — Bada¬ 
va mu ja, također malo rasrđeno, velim: Čujete 
vi barba Makso, nijesam ja nikakvi mulac, da me 
ganjate. Znajite ... ja već imam sedamnaest godi- 
- na. — Zato sam od mrskoga zanovijetala Maksa 
vazda bježao kud sam bolje znao. No ovdje u ko¬ 
libi besposlenomu, njegova mi prisutnost kao na¬ 
lagala da ga bolje promatram. Krupnome stasu, 
otvrdnulome i očeličenome neudobnostima primor¬ 
skih krševina, slabo pristajahu lukave malene oči, 
pune zagonetnih namjera i prikrivena zla. Jaki 
vrat s ukočenom gušom držao je visoko omašnu 
glavu gordoga ribara, koje ga se i razboritiji ribari 
pobojiavahu. Znao je, da im nije bio drugar, pa je za¬ 
novijetao svakojako. Svoje običajno mjesto imao 
je kraj mene kod vratiju na škrinji te bijaše tako 
smješten, gotovo tih rekao prezirno potisnut u 
pozadinu. Pred sobom je morao gledati leđa dru¬ 
gih, a ribar ako mu je što htio reći ili odgovoriti, 
a da mu kaže brk u brk, okrenuo bi se natrag. Sa 
svoga krajnjeg položaja, mogao sam sve pregledati, 
kao i svaku kretnju Maksovu pratiti. — Tako sam 
jedne noći opazio barbu Maksa, kako za žešće 
prepirke o nekakvu tricu tumačeći svoje mišlje¬ 
nje ribarima lijevom rukom maše, kao da se boji, 
da će mu nešto iz rukava ispasti. Druge noći 
uzeh sa sobom nekakvu knjižicu, da je za burina 
čitam. Utvrdivši se u sumnju više sam pazio na 
moga Maksa nego na sitna slovca dosadne knji¬ 
žice. I doista opazih, kako je ribar istegao iz ru¬ 
kava otvoreni kosijer, prorezao dugi konopac, ko¬ 
ji bijaše privezan duž čitave kolibice služeći kao 
porubnica, smotao ga u klupko pa snjim pod kaput. 

— Sad mi bi jasno: tko bi rekao, da se u domaćem 
čeljadetu, naskroz povjerljivomu, krije lisica. Nije¬ 
sam ljutome ćaći kazao ništa. Kako da mu jadan 
javim, gdje ne znam, koga ću se više plašiti! 

Htijući okušati sreću u ribolovu novim na¬ 
pravama, kupismo u gradu tri vrše, pa eto prvoga 
dana, otkako zbog nevremena nemogosmo ribariti, 
nestade noći najmanje od njih. Sabravši otac dru¬ 
štvo na okup razloži jezgrovito svrhu sastanka o- 
gledavši pozorno po garavim licima poštenih pri- 
moraca. — Ljudi, što mislite, Bioga vam, da čini¬ 
mo? — Da je na moju, ozove se iz skupine stari ri¬ 
bar Andre Lukovica, vrijedi toga lopova pošteno 
osapunati zdravim šakama sprijeda i straga, ako 
je pak od sociji (drugova), da mu dademo pašuš 
i namjestimo rebra. — Hm . . . boga mu, tako mi¬ 
slim i ja, samo je božji čovječe, ta nevalja, da ga 
ne znamo. — Pitajte, Lojzo, doma maloga Juru! 

— javi se iznenada Makso vidjevši, da me nema 
na okupu, morda ju je on kamo stavil. 

Brižni Lojzo nije mogao ništa doznati bez 
mene; što da pokažem tata, kad me je strah. 


Da će me otac, kako reče, u krađi uhvatiti, to mi je 
bila peta briga. S mojim prijateljima, rijetko sam 
kad zalazio u spremište, a kad sam na svoje oči 
vidio lopova na djelu, još sam se manje mogao od¬ 
važiti, da ne padne na mene sumnja. 

Nekoliko dana iza prve nevolje opet doleti 
otac odmah po ručku, čim se bio spremio iglom i 
konopom da okrpa mrežu, bijesno k meni (ko pr¬ 
vi put). Odmah sam vidio, da nije pio ni staro ni 
mlado, i započne svoju prodiku običajnim svetim 
duhom: — Uh .. . ma ja ću bogami do večera iz 
kože iskočiti, duh te . . • pasji sine .. . veliš »nije¬ 
sam«, a da tko je pokidao sve udice s palingara 
(konop s više udica), ako ne ti, muko kristova! — 
prekomjerno bijesan divljom se jarosti okosi na me 
ne imajući na kome iskaliti gnjeva. Gromko se po 
kući razvikao nakon uzaludne prijetnje utaživši je¬ 
dva tugu za udicom i vršama u novoj butilji »sta¬ 
roga« iz konobe. — Nijesam ja, ćaćo, ukrao udice; 
šta će mi? — O, Isuse •. . udarit ću ga smjesta, pro¬ 
kleti lopove! 

* 

Padao je uštap s krasnim ljetnim večerima. 
Mreže se pospremiše u spremište, ribarilo se nije 
više moću. Otac je bjesnio, kleo na svoju, mrgodio 
se, pio mnogo »staroga« a smišljao malo novoga. 
Bilo čudno i meni. I ako nijesmo ribarili, opet je 
nestajalo sad ovoga sad onoga, naiprije sitnica, ka¬ 
snije i krupnijih predmeta. Zamislio se otac, za¬ 
brinuo se sirotan, nalio iz butilje u vrč iskapio ko 
amen u jedan mah i otkrojio odlučno! — Jure, ve¬ 
čeras ja i ti idemo na gvardiju (stražu), mrzlo 
nije, bit će mjesečina, pa da »ga«, pasjeg sina, 
čekamo, nas dvojica. Dobro je; svejedno mi. 

Spremili smo se nas dvojica ljudski, da držimo 
stražu nad nevoljnom daščarom. Kao primorac ni¬ 
jesam velika strašivica, pa još uz junačkog oca, pa 
došao baš sveti Petar s ključevima pomagati Mak- 
su. Da budemo oboružani bar nekakvim oružjem, 
posudi otac u susjeda laki »flober« najmaniega 
kalibra, kao da će sutra na . . . kokoši, među boriće 
na kaču (lov). Ja napunih džepove krupnim šljun¬ 
kom, uzeh na lanac mrkoga Kadornu, grdnoga ku- 
dronju spuštena repa, koji vazda u po dana lije¬ 
no spava, kao da i nije pasjega roda. I tako oboru¬ 
žani odemo odvažno k moru na stražu. Moj otac, 
gotovo pobožno. Vidi se, da je prošao nešto našega 
planeta. Stavi u rupu flobera patronu lumer se¬ 
dam, zapne kokot od straha, da prije potrebe ne 
opali, i divnim ga samopouzdanjem u se oibiesi o 
rame, i to kundakom u zrak, kako je to vidio u 
susjeda. Pa tko će sad s nama uz očevu vještinu u 
pucanju i moga sanenoga psine zaći u kreševo« 
Slobodno može, ako hoće, i čitava rulja tatova do¬ 
ći, potprašit ćemo im tabane, prije nego se sjete 
obrane. 

Došavši na mezevo razgledasmo se letimice 
po tajanstvenom okolišu našega stajališta u mirnoj 
mjesečnoj noći. Sve bijaše nekako prazno, nepri¬ 
jatno, sumorno i turobno, no ipak domaće, privla- 
čivo i nježno. Okrugla, jasnovita mjesečeva ploča 
zrcalila se u namreškanoj pučini umilnoga kvar- 
nerića i obasjavala žal, more i šikaru pred nama, 
kućicu i okolicu, moga oca, mene i Kadornu pa i 
negdje »pasjega sina«. — Otac nas svu trojicu raz¬ 
redi prema iskustvu. On kao odvažniji, iskusniji i 

stariji čekat će na polju lopova s punim »flobe- 
rom«, ja kao manji i plahiji sakrit ću se sa svojim 
stražarom na tavan u spremište, »iza fronte«, ako 
bi se provalnik pored očeva oružja usudio krasiti. 
Smioni ćaća zavuče se nekoliko koraka za hridinu 
prema moru i mučno je naprezao oči u daljinu, da 
već iz igurne udaljenosti primijeti neznanog deliju. 

Nebo je bilo tu i tamo gomilicama oblaka pri¬ 
kriveno, Omanje hrpe stadoše se zatim mjestimice 
jače okupljati nošene burinom. Zatvorim kolibi 
vrata, povučem svoga čuvara na tavan i legnem 
na mornarsku postelju, da čekam s kudronjom mr¬ 
koga ribara Maksa. Neka se samo taj napržica po¬ 
kaže! Nahuškam li psa na nj, ne će, flobera mi ća¬ 
ćina, ostati na njemu ni košulja. Znat će on Ka- 


dornu. — Taj moj pitomi pas, negda dobro njuška¬ 
lo, nu sada je u godinama posve šuštao i lijen* Ne¬ 
koć, dok su ga zvali Sultanom, dobar je bio. Su¬ 
sjedi ga zvahu »Vjeran«, ali se našim ribarima ta¬ 
kvo ime ne sviđaše, te ga bez soli i popa okrstiše 
»Fidom«. Prije, dok je mlađi bio, navalio bi 
poput munje na svakog odrpanca, sad ga ni briga, 
makar mu turio zapaljenu cjepanicu pod njušku. 
Čudnim nekim slučajem prekrstismo Fidu u Ka- 
dornu, a mislim, da ne će , dok mu bude dlaka na 
zatiljku, zaboraviti one kihavice, kad ga kod kr¬ 
štenja novim imenom bacismo s klisure u more. — 
Elen s tim sada već tromim Kadornom nađoh se 
na straži ribarske sirotinje. Iz prizemlja se izvi¬ 
jao jak miris zagušljiva karbida i vonj ribe u tom 

čudnom uskom prostoru pod tamnim drvenim kro¬ 
vom s jelovim zidovima. Mene okupila neka zami- 
šljenost i turobfioisit; sumornost neka spustila se 
na moju dušu, i ja se stadoh pobojavati. U početku 
taj neočekivani strah nijesam niti u najtanjoj žilici 
svoga bića osjećao* Pas bijaše uza me — pa sam 
se zabavljao gladeći tvrdu dlaku moga čuvara. 
Kasnije me obuzeto neko nejasno čuvstvo osam- 
ljenosti u zabitnom prostoru i ja sam počeo osje¬ 
ćati strah. Mjesec bit će da se morao sakriti iza 
skupine oblačića, jer čuh prigušeno mrmljanje oca 
sa klisure, koji bi sad jamačno volio, da ima živu 
dušu uza se. Pas je pas, nije lolo, neka veli, što tko 
hoće. Barem bi mu prije nanjušio lopova. Prije 
kad sam mu govorio, neka uzme i pseto uza se, 
poslužit će mu više nego meni, ne htjede ni slušati 
govoreći, da bi mu brže lopova otjerao nego na¬ 


njušio. A on je upravo htio da toga kradljivca 
upozna »osobno«, glavu u glavu. — Pa što bi, sine, 
da toga pasjega pospanca uzmem uza se, samo na 
teret. Imam »flober«, imam šake, ne ću da znam 
za pasje račune. Ako počne lajat, propala nam 
guardija. Na očevo mrmljanje skutrio sam se bo¬ 
lje na svomu ležaju. Kadorna se dostojanstveno i 
bezbrižno ispružio uza me i počivao. Odjedared 
se počne trzati i mrmljati. — Nanjušio pogibao. 
Nemirna grud potresla mi se od neugodna čuvstva 

usred te guste tame. — Rrr-opet se 

oglasi Kadorna, a meni srce zatuklo od straha. 
U šikairju se iza drvenih dasaka spremišta nešto 
maknulo i poletilo u tminu. Kadorna se ispravi, 
podigne njušku, protegne se i nakostruši* Povra¬ 
tila mu se stara pasja bojovna osjetljivost. Da me 
ne oda, zamotam mu glavu u mrežu, pritegnem ga 

k sebi i šapnem u uho: Oh Kadorna, dragi moj 
Kadorna .,. mili moj Kadorna, tako ti Boga, budi 
miran. 

A moj otac sa svojim floberom maloga kali¬ 
bra? Čuvši pučke tanje granja u blizini šćućnuo se 
još većma i smišljao, što će i kako će. I dok sam 
ja drvenio od muke on se hrabro maši oružja, na¬ 
pne odvažno kokot i spremi se na — defenzivu. 
Pas se kod mene na tavanu srdito trzao u čvrstoj 
mreži, očito ne shvaćajući zamašaja našeg pot¬ 
hvata. Tat se jamačno približavao. Zacuh šaranje 
otpirača po ključanici, vlasi mi se od groze nako- 
striješe, kad li — aoj bože, ipak nešto vrijedi naš 
čovjek — grune prasak u neposrednoj blizini. 
Odmotam Kadornu, pomaknem vratašca na tava- 
. nu, da izvirim na šutljivu okolinu. U svijetlu pro¬ 


zirnim oblakom zaklonjena mjeseca opazih dvije 
sjene, gdje lete preko oštrog kamenja na nezgrap¬ 
nom puteljku u protivnim pravcima. Moj se ćaća 
očajno uhvatio rukama za kosu i trči bez oružja 
prema selu kunući »kaču« i »gvardiju«, a s druge 
se strane uz obalu zaletio krupni Makso, kao da 
ga bijes goni. — Uzeh moig Kadornu za konopac, 
otvorih vrata i zagledah se za bjeguncima, kojih 
nestade u divljem trku kroz noćnu maglu našega 
nevoljnog krša. 

Sutradan pođe moj otac k sinoćnjem bojištu, 
da potraži susjedov flober s patronom »ilumer se¬ 
dam«. Zapeo mu bio naime neopazice kokot hti- 
jući pokušati, da li je puška u redu. Više nam nig- 
da nije u spremištu nestajalo stvari. 

D. SOLINSKI. 


MRŽNJA 


Ja mrzim tebe grade prljavi, 

I tvoju pjesmu mrzim razbludnu, 
Što vječno zvoni kužnim mjestima, 
Bolesnim ritmom. 

Ja mrzim piskut, buku, lomljavu, 
Sirena urlaj i dim fabrika, 

I škripu stroja, smrad i smetišta, 

I mir budoara. 

Da, 

Mrzim- 

Mrzim mržnjom beskrajnom, 

Što plamti ognjem jakim, velikim 
U srcu mom. 

0 grade prljavi! 


Ti stari ribaru, 

Što vrebaš moje t’jelo mlađano, 

Štio vrebaš moje srce ranjeno, 

Ja tebe mrzim mržnjom beskrajnom, 

I tebe i te slasti prolazne- 

I dok ja tiho kročim ulicom, 

Dok moje noge gaze umorno, 

Ja patim, 

Patim- 

Ja mrijem vječno 
Od boli neznane, 

Od sreće slućene 
Od nade varave, 

Od meke tvoje, 

Grade-! 



STRAHOTE U TOKIJU. 

Nijemac Leopold Winkler, očevidac događaja za vri¬ 
jeme silnoga potresa u Japanu, pripovijeda ovo: 

»Tokija nije pogodila potpuna snaga potresa!« Ta 
utjeha, kao ironija u ustima zlobna đavla, kad čovjek po¬ 
gleda na pustinju od razvalina, koja je pokrivena crvenom 
naslagom razbitih opeka; ili kad sebi čovjek predoči bijedu 
u taboru od šatora, u koje je «izdanak» ,potresa stjerao 
mnoge stotine tisuća nesretnika. Ali najstrašnije djeluje 
užasna priča o smrti od požara, koji su neposredno slijedili 
iza potresa. Jokohama bi odmah u prvom početku razbijena, 
i čini se, da je tamo razmjerno prema broju žitelja više 
ljudi nastradalo već ovdje (u Tokiju). Ali u Tokiju bilo je 
tragedija čitavih masa ljudi, koje natkriljuju svaku fan¬ 
taziju. 

Nekoliko službenih brojeva neka bude odmah spočetka 
spomenuto. Izlaz potresa bio je poprilici 100 km južno od 
Tokija u Tihom Oceanu, smjer njegov od juga prema sje¬ 
veru, a gibanje zemlje oko 15 cm. U prvih 12 sati nakon 
prvog udarca u 11 sati i 58 č. bilo je u Tokiju 114 trešnji, 
koje su ljudi uopće mogli opaziti, a od kojih su prve tri 
upravo razorno djelovale. Ali i kod kasnijih trešnji moglo 


se micanje zemlje u njezinoj nutrini tačno osjetili i na 
otvorenim mjestima. Za drugih 12 sati bilo je svega 88 trešnji, 
za trećeg jednakog razdoblja 60, a za četvrtog 47. Seizmo- 
graf je u ovo 48 sati zabilježio preko 1700 njihaja, dakle 
više od prosječnog broja njihaja, koji se inače opažaju u 
Tokiju u razdoblju od tri godine zajedno. Od toga vremena 
opada broj trešnji postepeno, no može se reći, da se još 
i sada nakon dva mjeseca osjećaju prosječno na tjedan do 
tri trešnje. 

Prvi se udarac osjetio prije ručka, U svim privatnim 
kućama kao i u restauracijama u to se vrijeme kuhalo i 
za 10 minuta buknuo je na nekih sto mjesta požar. U isto 
je vrijeme duvao južnjak brzinom od 17 m. Vodovodi po¬ 
pucaše i nakon šest minuta nijesu više bili uporabivi. Ali 
uza sve to bi na 23 mjesta vatra ugašena, bilo zdenčanom, 
bilo vodom iz kanala ili rušenjem kuća. No to nije bilo ni 
od kakvog značenja, jer je vjetar prema večeru postigao 
snagu pravoga tajfuna, koji su pojačale još i bezbrojne 
vatre ugrijavši nerazmjerno slojeve zraka. I tako se više 
požara uslijed silnog vjetra stopilo u jedan. Na nebu se 
pojaviše ogromni, teški, intenzivno bijeli oblaci, i nitko ne 
će zaboraviti upravo grozno lijepi kontrast između tamno 

modrog neba i crvenih pramova sukljajuće vatre. K tomu je 
sunce bilo poput krvi crveno, dok se u njegovu svijetlu sve 
činilo još mnogo sablasnijim. 

TokLjo imađaše oko 500.000 zgrada; od toga ih je bilo 
250 od cementa, 1700 od kamena i 7000 od opeke. Sve 
ostale kuće bijahu od drveta, i to većinom od lakih greda, 
dasaka, ćerpića (nepaljene opeke) i papira. Stajale su pak 
te kućice većinom zbijene jedna do druge čineći uske uli¬ 
čice, kroz koje se jedva pješaci mogahu provlačiti. Govori 
se, da su se 15.142 kuće srušile, a 289.846 da ih je izgorjelo, 
no u posljednje vrijeme se ispostavilo, da je broj uništenih 
kuća znatno veći. Što se tiče površine grada, može se reći, 
da je 44% čitavoga grada pretvoreno požarom u pustoš. 

A sada o ljudima. Tokio je imao oko 2,400.000 žitelja. 
Od tih je ostalo 1,356.740 ljudi bez krova, dok su 390.764 
ranjenika morali potražiti liječničku pomoć. Broj mrtvih 
iznosio je 74.024; to su izbrojene lješine, koje su bile nekom 
vrsti bezdimnog ulja polivene i na licu mjesta spaljene. 
Osim toga se navodi ogroman broj onih, kojih je nestalo, 
oko 231.208! Budući da se ne može uzeti, kao da te žrtve 
još nijesu pronađene, ali da će se naći, to je sva prilika, 
da je velik dio tih nestalih stanovnika izgorio, tako te se 
od njih uopće ne može ništa više naći. 

No najstrašnije je to, kako su te jadne žrtve stradale. 
Ljudi su na svim mjestima bježali od vatre tako, te bi bje¬ 
žeći od jedne zapali u drugu. Plamen! su se sa svih strana 
sastajali, prelazili preko rijeka ii kanala stapajući se u jedan. 
Oni, koji su preživjeli tu borbu s vatrom, kazuju, da je 
uslijed silnoga vjetra, koji je vatru gonio sad ovamo sad 
onamo, jedva bilo moguće bježati brzinom, kojom se širio 
pGŽar. Ljudi bi štogod pograbili da spase i dali se u bijeg. 
Kad bi pak stigli na koje sigurnije mjesto i htjeli otpočinuti, 
odjedamput bi ih stigao plamen ili bi im sa sasvim protivne 
strane došao drugi novi u susret. Sad su dakako trčali da¬ 
lje, i to tako dugo, u svim mogućim smjerovima, dok na¬ 
pokon nije više bilo nikakva izlaza, i tu bi ih većinom silna 
žega i dim zagušili, prije nego bi pali žrtvom samoj vatri; 
mnogi su poginuli na mostovima. Mnogi su naime iz raznih 
dijelova grada trčali ovamo na mostove držeći, da će tu 
naći sigurno zaklonište nad vodom. Ali furije bijesnoga 
elementa progonile su bjegunce sve do mostova, dok su se 
međutim i na drugoj strani pojavile vatre, tako te su se ti 
nesretnici od silne žege pretvorili u ugljen, kako ih se mo¬ 
glo na stotine naći, gdje vise o željeznim gredama mostova. 
Grozna bijaše smrt onih siromašnih porodica, koje su sta¬ 
novale na splavima; tu je nađeno ljudi, koji su samo s jedne 
strane bili vatrom ižeženi, tako n. pr. jedna majka s pri¬ 
vezanim djetetom na leđima. Samo se neznatan dio bjegu¬ 
naca mogao spasti, kojim je uspjelo na čamcima doći do 
sredine rijeke Sumida, koja je tamo prilično široka. Jedan 
od tih njetkih bio je neki bogati trgovac rižom, koji se sa 
svojim namještenicima samo tako mogao spasti, da su ne¬ 
prestano lijevali vodu preko sebe. U Mukojimi, poznatom 
tržištu cvijeća na obali, bila se skupila sila svijeta pouzda¬ 
vajući se u veliki slobodni prostor i vodu. Ali i njih je za¬ 
hvatio proždrljivi elemenat, pa i onda, kad su poskakali u 
vodu, jer je vjetar gonio plamen i preko vode. Napokon su 

I čitave skupine lješina plivale po vodi, a ljudi se još i danas 

žacaju jesti neke vrsti riba, za koje se misli, da se hrane 
čovječjim mesom. 

Umiranje u vodi bilo je osobito na dva mjesta užasno. 
U gradskoj četvrti, Jošivara zvanoj, imade jezerce. Nesret¬ 
ni stanovnici poskakali su u vodu misleći se tako spasiti. 

| Ali kako su dugi pramovi vatre lizali površinu jezera, voda 

se tako ugrijala, da je konačno uzavrela. Mnogo je formalno 
kuhanih lješina izvađeno iz vode. 


Drugo mjesto užasa bit će svakomu stanovniku grada 
Tokija u buduće tako poznato i govorit će se o tom kao o 
ratovima u staro doba. Zbilo se to u Hongu, u najsiromaš¬ 
nijoj četvrti velegrada. Tu su se svojedobno nalazila vojna 
spremišta. Veliko dvorište, koje opkoljavahu erarske zgrade, 
imalo se pretvoriti u gradski perivoj. Kad je nakon prvog 
udarca počela vatra među jadnim kućicama harati, strčao se 
sav svijet iz okoliša, i to po savjetu nekog službenog orga¬ 
na, u to dvorište, jer da će tamo biti zaštićeni zgradama. I 
svi, koji sebi nijesu mogli drugačije pomoći, poslušaše sa¬ 
vjet. Oni uzeše sa sobom svoje porodice i što su već mogii 
ponijeti i skloniše se u tom dvorištu. Pa i bogati ljudi, koji 
su tamo u blizini na obali stanovali, otpremiše svoje mile 
i drage onamo; tako n. pr. neki bankovni činovnik, koji se 
zatim u svom autu odvezao nekamo. I zapovjednik policij¬ 
skog odjela one četvrti pošao je sa svojom porodicom ona¬ 
mo. Sve više i više je dolazilo sa sviju strana ljudi i napo¬ 
kon je bilo dvorište puno. Bilo se sakupilo oko 30.000 ljudi. 
I sad se nad ovim ljudima, muškarcima, ženama i djecom 
sklopiše silni plameni. Svi ti nesretnici poginuše užasnom 
smrću, djelom zagušeni, dijelom spaljeni ili zgaženi. Tek 
vrlo neznatan broj ostade na životu, koji su se poput groznih 
aveti iz nekog drugog svijeta izvukli iz čitavih gomila lje¬ 
šina. Oni su pripovijedali, da je vatra malo po malo dola¬ 
zila izvana; vrata bijahu zatvorena, ali se i inače ne bi bilo 
dalo izaći iz toga silnoga mnoštva. Prtljaga, koju su bje¬ 
gunci sa sobom bili ponijeli, počela je gorjeti; tu i tamo čuo 
bi se krič, koji se sve većma množio; tada je nastala uboj- 
nička gužva, jedni su bacali druge na zemlju i gazili ih. Nato 
se spustiše čitavi slojevi dima i posvuda zavlada mir. Kad 
su se probudili (oni, koji ovo opisuju), i pozvali one, koji 
su na njima ležali, da se uklone, nijesu se ni' maknuli; pa 
kad su se mukom izbavili iz svoga položaja, opazili su, da 
se nalaze na ogromnoj gomili mrtvih — oni jedini živi. Ove 
su se skupine mrtvaca i doista mogle tačno vidjeti; tu su 
ležala mrtva tjelesa gomilama i brdima. Malo njih imalo je 
još odijelo na sebi; uda njihova bila su nenaravno nate¬ 
čena, usta rastegnuta, oči izbuljene, a ruke i noge raširene. 
Tko je vidio tu neopisivu sliku u potpunom svom užasu, taj 
metež razbacanih ruku, nogu i strašno nacerena lica, taj se 
mogao tek jednoga sjetiti, to jest onih priča sredovječnih 
učitelja o »mrtvačkom plesu«, »sudnjem danu« i o »propasti 
svijeta«. Doista su u ratovima, pogotovo u svjetskom, mi¬ 
lijuni stradali životom; no da li su se igdje zbile ovakve 
strahote, gdje su toliki zajedno našli tako užasnu smrt? Ima¬ 
de jedna slika s te poljane lješina, koja se nigda ne može 
zaboraviti: preko brdina i dolina tih napola u ugljen pre¬ 
tvorenih ljudi, s kojima bi se mogao napučiti čitav jedan 
grad, preko uvinutih grbača, bedara i ukočenih prstiju pe¬ 
nje se stara žena i traži nekoga od svojih! Komu nije veli¬ 
čina nesreće i strahote otela moć razmišljanja o neshvatlji- 
vosti toga događaja, taj može mnogo vidjeti u tom grobu 
gomile u sredini uništenoga glavnoga grada te tako milo- 
vidne otočne države: čini ti se, kao grozan simbol zadruž- 
nosti i kolektivizma Japanaca, naroda zatomljene indivi¬ 
dualnosti, sve do u smrt. 

Pa sada kad uzmemo osim gore navedenih strahota 
još i nesigurnost, strah pučanstva od neprestanih trešnja, 
koje su prve dane jedna za drugom slijedile, stanovanje pod 
vedrim nebom, oskudicu hrane, vode i svijetla, alarmne vi¬ 
jesti o pljački, grabežu i ubijanju, što je prouzročilo vječ¬ 
no naoružavanje jednih protiv drugih, bdijenje i općenitu 
psihozu straha; konačno pokolje Koreanaca i Kineza, koje 
je izazvalo općeniti bijes u japanskom narodu: onda može¬ 
mo poprilici dobiti sliku o tom, kakav bijaše Tokio na po¬ 
četku mjeseca rujna. 






— 98 


Sada međutim svijet opet živi mimo kao i prije u A kad izlazi puni mejsec, taj lijepi upravo čarobno svijetli 
idiličnim predgrađima. Željeznica daleko negdje sopi uz brdo, veliki jesenski mjesec, koji je od najstarijih vremena zna- 
vojničke trublje odzvanjaju na vježbalištima, učenici glasno menit u Japanu, tako te ga svijet svečano sakupljen doče- 
uče svoje engleske zadaće po kućama, dok se večeri spuš- kuje bilo na obali morskoj bilo na verandama; pa kad se ta 
taju sa svojim neobično prozirnim zrakom i dalekim tamno- upravo neprirodno rumena okrugla ploča izdigne iza crnih 
plavim nebom, kakvo se može osobito u jesen, u to naj- poput šeboja silhveta od drveća i šalje svoje svijetlo na grad 
ljepše godišnje doba u Japanu, vidjeti. Malo se još štogod ruševina i praznih gradina: tada i opet obuzme čovjeka po- 
znade o onom, što se ovdje zbivalo prije nekoliko mjeseci put sablasti ona strahota, koja je pred kratko vrijeme pro- 
i sve je zabavljeno tek time, kako će što prije obnoviti grad. hujala iznad Tokija. V. K. 

EEEKRONIKAEEHZE 


STRAŠNA OBLJETNICA. 

Ovoga ljeta navršilo se 40 godina, otkako je 1883. nestalo 
otoka Krakatoa, zajedno s njegovim vulkanom Pick Perbu- 
atanom. Ta obljetnica se nije slavila, niti se o njoj pisalo, 
ali priroda nas je zato strahovito sjetila na Krakatou. 
Upravo na četrdesetu njezinu obljetnicu počeše rigati vul¬ 
kani na Japanskim otocima i za čas pretvoriše cvatuće gra¬ 
dove u ništa. 

Krakatoa bijaše otok u Sunda tijesnu, visok preko 800 
m. Obrasao bijaše sav prašumom i bez ljudskih naselja. Od 
vremena velike erupcije 1618. godine, vulkan je uvijek čedno 
djelovao. Kad li se iznenada u nedjelju 26. kolovoza u 5 sati 
popodne začu silna detonacija, a za njom mnogo drugih 
slabijih, koje trajahu do u podne slijedećeg dana. U pone¬ 
djeljak ujutro izdigne se dno tijesna i prouzroči strašnu 
bibavicu, koja se obori na obale Jave i Sumatre i nijedan 
predmet ne ostane na svojem mjestu — sve bijaše bibavica 
ili povukla u more ili razorila. Valovi u batavijskoj luci bijahu 
5 m visoki. Međutim vulkan bacaše u nedoglednu visinu 
ogromne mase vulkanskog pepela i plovućca. More u bli¬ 
zini vulkana bijaše pokrito slojem pepela, debelim 2 m i 30 
cm. U ponedeljak popodne postajahu eksplozije sve jače, 
dok napokon jedna detonacija, najjača od svih, ne navijesti 
rasprsnuće vulkana, kojega nestade u moru. Danas se valići 
Tihog Oceana igraju na mjestu nesretne Krakatoe. U mo¬ 
mentu, kad se vulkan rasprsnuo, susjedni otok Soungpau se 
raspade u 5 otočića i ujedno 16 novih vulkana nastane u 
tijesnu. 30.000 ljudi poginulo je za ove nesreće, i najljepše 
pokrajine Jave bijahu sasvim uništene. 

Tko je pratio u novinama ovog ljeta potres u Japanu, 
reći će, da provala Krakatoe nije ništa prema katastrofi 
Japana. Ali moramo znati, da Kraktoa nije bio naseljen Kao 
i okolni otoci, te se zato nije moglo opaziti strašno djelova¬ 
nje erupcije niti po ljudskim niti po drugim žrtvama, dok je 
Japan gusto nastanjen, gdje se niže grad do grada — sve 
sami veliki, pa i milijunski gradovi. 

Prije provale Krakatoe slovila je kao najstrašnija erup 
čija Timboro na otoku Sumbari, 1815. g., za koje je pogi¬ 
nulo 12.000 ljudi, dok je pepeo napao tako jako, da su se 
pod njegovom težinom rušile kuće. I tako svaka nova pro¬ 
vala uzima prijašnjoj svjetski glas i zasjenjuje ju svojom 
strahotom. 

»EL DORADO«. 

Često čujemo govoriti: »Tamo je moj E1 Dorado!« (E1 
Dorado = ono što je pozlaćeno). Ta se riječ najviše čula 
izgovarati u 16. stoljeću i zaprema u povijesti krivih mišlje¬ 
nja i zabluda veoma ugledno mjesto. 


Famozna tradicija o »zlatnom brdu«, smjestila ga je u 
Guajanu; to je tim čudnije, što su brda Guajane sastavljena 
od granita, koji je najsiromašniji zlatom. Stanovnici nekih 
krajeva Južne Amerike pripovijedahu Evropljanima, da se 
u nutrini kontinenta nalazi kraj bogat zlatom, te njegov 
glavni grad ima kuće i hramove pune zlata. Godine 1541. 
skupi Nijemac Filip Hutten četu Španjolaca i povede je u 
unutrašnjost Guajane. Kad su se vratili, pripovijedali su, 
da su naišli na grad, nastavan od plemena Omega, položen 
u kraju istina nezdravom, ali kojiil se sav sjajio od zlata — 
»el dorado«, kojim su kuće pokrivene. Pustolovi ga poku¬ 
šaše osvojiti, ali biše odbijeni. Smjeli von Hutten htjede 
poslije s većom silom navaliti na nj, ali pogibe od bodeža. 

Ovako priča neki pisac poslije otkrića novog svijeta. 
Drugi jedan pisac poriče toj priči svaku istinu te veli, da su 
krovovi od zlata bajke, jer onaj sjaj nije dolazio od zlata, 
već od tinjca, kojim bijahu kuće pokrivene i koji se svjetlu¬ 
cao kao zlato. 

N. Pavičić, gimnazijalac. 

ŠPORT 

VIII. OLIMPIJADA U PARIZU g. 1924. 

Godine 1894. sastali se u Parizu na poziv velikog pro¬ 
pagatora tjelesnog odgoja u Francuskoj baruna Piena de 
Conbertina, zastupnici nekih država Evrope, te utemeljiše 
Međunarodni olimpijski odbor, u koji uđoše s vremenom 
skoro sve države Evrope i izvan Evrope. Zadaća tog od¬ 
bora bila je, da se uspostave stare klasične olimpijade, na 
taj način, da bi kod toga sudjelovali gimnastički i sportski 
amateri cijeloga svijeta i da u program uđu i moderne grane 
sportova i gimnastike. Prve moderne olimpijske igre odr¬ 
žane su g. 1896. u Ateni, gdje je veliki grčki mecena Georgi 
Averov dao na svoj trošak uspostaviti stari atenski stadij 
tadanjeg mecene Heroda Aticusa. Iza toga su se olimpijske 
igre održale svake četvrte godine u kojem drugom kultur¬ 
nom centru Evrope i Sjev. Amerike, tako II. g. 1900 u 
Parizu, III. g. 1904. u S. Louisu, u Sj. Americi, IV. g. 1908. 
u Londonu, V. g. 1912. u Stockholmu, VI. g. 1916. su se 
imale održati u Berlinu, no radi rata se nisu održale, VII. g. 
1920. održane su u Anversu, na godinu se sprema osma 
Olimpijada u Parizu. Slaveni su kod tih olimpijada dosada 
razmjerno slabo sudjelovali. U Međunarodnom odboru bila 
je do sada doduše zastupana Češka, Rusija, Srbija i Bugar¬ 
ska, no tek na posljednoj olimpijadi prije rata u Stockhol¬ 
mu sudjelovahu Rusi i Česi u znatnom broju, a Srbija je 
odaslala samo dva maratonska trkača. Hrvati, Slovenci i 
Poljaci nijesu mogli kao takovi nastupiti, te uopće nisu 
sudjelovali u predratnim olimpijskim igrama. Poslije rata 
primljena je u Međunarodni odbor i Jugoslavija te Poljska 

pa su na VII. olimpijadi u Anversu g. 1920. već sudjelovale: 
Jugoslavija te Poljska uz Češku, dok Bugarska i Rusija nijesu 
sudjelovale. Za narednu olimpijadu u Parizu sprema se ve¬ 
liko sudjelovanje cjelokupne Europe, te mnogih država iz 
Sjev. i Južne Amer ke, Afrike, Azije i Australije, koje su 
sve zastupane u Međunarodnom olimp. odboru, u kojem je 
zastupana i Jugoslavija sa dva delegata prof. dr. Bučaron? 
i potpukovnikom Sv. Gjukićem. Ovog proljeća održan je 
olimpijski kongres u Rimu, na kojem su bila riješena sva 
važnija pitanja glede naredne olimpijade. Priredba olim¬ 
pijskih igara predana je francuskom olimpijskom odboru, 
koji je već pozvao sve države na sudjelovanje i izdao po¬ 
sebne brošure s rasporedom i uvjetima za svaku vrst spor¬ 
tova i gimnastike. Kod gimnastike može se sudjelovati u 
grupama, u odjelima i pojedince. Osim toga bit će natjecanje 
u ovim granama sportova: nogomet (Rugby i Association), 
Tenis, mačevanje, floretovanje, plivanje, veslanje, plovljenje, 
laka i teška atletika, hrvanje, konjski sportovi, biciklistika i 
zimski sportovi. Nadalje bit će tom zgodom priređena i 
umjetnička izložba kiparstva, slikarstva, arhitekture, glazbe 
i lijepe literature, te posebna sportska izložba i to sve 
samo takovih predmeta, koji odgovaraju sportskim ili gim¬ 
nastički olimpijskim načelima i 1 idejama. Nedaleko Pariza 
u parku Columbes već je sagrađen posebni stadij, koji će 
odgovarati za sve glavne sportove i gimnastike, a uza nj 
bit će podignuto cijelo olimpijsko selo za stanovanje atleta 
i izletnika, koji će tom zgodom doći u Pariš i htjeti stano¬ 
vati blizu stadiona, a da ne moraju neprestano dolaziti 
iz Pariza. 

U svim državama utemeljeni su Narodni olimpijski od¬ 
bori, koji nastoje da spreme što veće sudjelovanje svog na¬ 
roda na olimpijskim igrama. I kod nas je stvoren posebni 
Jugoslavenski olimpijski odbor, koji imade svoje sjedište u 
Zagrebu te više odbora u Beogradu, Ljubljani, Splitu, Sara 
jevu itd. J. O. 0. uz bok radi izvršni odbor, u kojemu su za¬ 
stupnici sviju sportskih saveza, osim toga imade posebni 
financijalni odbor, umjetnički odbor, itd. Da se namaknu 
sredstva za polazak reprezentacije i sportaša, nastoji se po 
cijeloj državi da sakupi što veća svota, te je u to ime ove 
godine dne 16. listopada bio po cijeloj našoj državi priređen 
»Olimpijski dan«, koji je prilično lijepo moralno i mate¬ 
rijalno uspio. U Zagrebu su sportaši priredili i veliku po¬ 
vorku i manifestaciju, kod koje je sudjelovalo do hiljadu 
sportaša i sportašica. 

U koliko će biti Jugoslavija zastupana, to ovisi najviše o 
materijalnim sredstvima ,a odbor se nada, da će i država 
pripomoći taj pothvat, kako to čine i druge države. Pitanje 
nastaje još, da li će i tko će moći zastupati našu državu 
na tom velikom svjetskom jačalištu narodne snage sviju 
naroda. Naši nogometaši će bez sumnje sudjelovati, te sc 
nadamo s boljim uspjehom nego li kod posljednje olimpijade 
u Anversu, jer su nakon četiri godine znatno napredovali. 
Osim toga će se naći i kod drugih sportskih grana poje¬ 
dinaca, koji će moći eventualno zastupati naše boje. 

Olimpijske sportske igre otpočet će zimskim sportskim 
natjecanjima u Chamonixu pod Mont Blancom u francuskim 
alpama i to dne 25. siječnja do 5. februara. 

Dne 23. juna održat će se u Parizu svečana komemora¬ 
cija prigodom 30- godišnjice utemeljenja Međunarodnog olim¬ 
pijskog odbora sa svečanom misom u Notre Dame i svečana 
sjednica u Sorbonni. U programu bit će i svečana predstava 
u Operi i primanje u Elyzejskoj palači. Dne 5. jula bit će 
svečano otvorenje igara u stadiju Colombes, na što će se 
početi natjecanjima i utakmicama, koje će trajati do 27. jula, 
kada će se igre završiti i ujedno razdijeliti nagrade. Nagra¬ 
de su posebne olimpijske kolajne, pozlaćene, srebrne i 


brončane, te diplome. Ujedno će se za vrijeme olimpijskih 
igara održati sjednice međunarodnog olimpijskog odbora, te 
sjednice međunarodnih sportskih federacija: tako za Tennis, 
boksanje, hrvanje, laku i tešku atletiku, gimnastiku i bicikli- 
stiku. Tu će se preudesiti neka pravila, primati novi sa¬ 
vezi i predložiti neke promjene kod izvođenja narednih 
olimpijskih igara u Amsterdamu g. 1928., što sve će se izni¬ 
jeti na odobrenje na budućem olimpijskom kongresu, koji će 
se obdržavati u Pragu g. 1925. pod protektoratom predsjed¬ 
nika republike Dr. Masaryka. 

8. XII. 23. Dr Fr. Bučar. 


AMATERSTVO 

FILATELIJA. 

Prvi hrvatski katalog maraka Jugoslavije izdao je ne¬ 
davno poznati zagrebački specijalista za jugoslavenske mar¬ 
ke g, Rudolf Valić pod natpisom: Specijalni katalog S.H.S. 
maraka do g. 1924. Tekst kataloga je hrvatski s njemačkim 
prijevodom, što je potebno za mnoge strane, poglavito nje¬ 
mačke sabirače i kupce. Katalog je točno razdijeljen i slo¬ 
žen po markama, koje su izašle do vremena prevrata g. 
1918. pa do danas. Uz ovaj katalog izdao je g. Valić ujedno 
i posebni hrvatski album jugoslavenskih maraka i to na taj 
način, da imade svaka marka iz Kataloga svoje polje u tom 
albumu. To je naravno vrlo prikladno za mlade sabirače 
početnike, jer će za svaku marku odmah naći mjesto u al¬ 
bumu, kamo pristaje. 

Prve po redu su marke Bosne i Hercegovine i to naj¬ 
prije s natpisom »Država S,H.S. a poslije sa »Kraljevstvo 
S.H.S. Sve marke su specijalno razdijeljene sa svim razli¬ 
kama i nijansama, tako u bojama i papiru, zupcima, i t. d. 
Napose je jubilarna marka Hrvatske od 29. listopada 1918. 
zastupana sa svim tipovima u kamenotisku, koji je izra¬ 
đen u zagrebačkoj zemaljskoj tiskari i to zupčane, rezane 
na običnom i tvrdom papiru i kartonu. Ovim markama su 
cijene znatno već porasle, što se obično zbiva kod maraka, 
koje nisu izašle u velikoj nakladi, a trajale su samo jedan 
dan. Takove su marke naravno skuplje sa žigom dotičnog 
dana nego li nežigosane, dok su druge znamke, koje su du¬ 
lje vremena u prometu, skuplje, ako su nežigosane. Od 
ovih maraka imade raznih patisaka i raznobojnih izdanja 
ili essaiia, a marka po 45 filira je pače i falsifikovana. Ove 
će marke naravno biti za koje vrijeme naše najređe marke, 
te su već i sada znatno u cijeni porasle. 

Poslije ovih maraka slijedi popis madžarskih maraka s- 
natiskom S.H.S., kojih imade također zastupanih u svim 
mogućim niansama, a svaki glavni tip imade i svoj kliše 
ii: sliku. Zanimljive su razne marke s raznovrsnim natis¬ 
kom. Tako imademo pomaknuti S.H.S. natisak, dvostruki 
natisak, preokrenuti natisak, natisak na naleđu, otisak na¬ 
tiska, natisak bez donjeg poteza, popreko natisak, negati¬ 
van natisak, lijeva ili desna marka bez natiska, gornja ili 
donja marka bez natiska, u sredini od triju araka, jedna bez. 
natiska, dvostruki natisak preokrenuti, natisak »kruna« mje¬ 
sto »krune« ili i obratno, natisak okomito, natisak u dru¬ 
gim bojama nego u crnoj, ili dvobojan, i t. d, 

Katalogizovanje je obavljeno u glavnom po Michelo- 
vom Katalogu za g. 1924, po kojem se sada najviše mijenja 
i prodaje. Samo su cijene u Valićevu Katalogu drugačije, 
te su primijenjene našim prilikama. Od S.H.S. maraka stav¬ 
ljene su u Katalog i one ratne iz vremena okupacije Među- 
murja, koje su s ručnim pretiskom izdane u Prelogu u Me- 
Jumurju. Ostale ratne S.H.S. marke, koje su u drugim gra¬ 
dovima i mjestima izdane, te razne ad hoc doplatne marke 

u pomanjkanju pravih porto maraka, izdat će g. Valić kas¬ 
nije u posebnom dodatku, koji će naskoro izaći. Na koncu 
je lijepo poredana Slovenija sa svim svojim krunskim i di¬ 
narskim vrednotama od ljubljanskog i bečkog izdanja. Ove 
marke su također vrlo komplicirane, te su u Valićevu Ka¬ 
talogu sasvim zgodno i pregledno poredane. Napose su one 
poredane u kamenotisku, a napose one u knjigotisku, te 
svi mogući patisci, kojih imade i u tim serijama vrlo mno¬ 
go. I ovdje imade vrlo mnogo raznih nijansa u bojama od 
svake vrsti maraka, te razni načini zupčanja. 

=E ZABAVA 

ODGONETKE ZAGONETAKA U BR. 3./4.: 

I. Ulomak napisa: Klesan je, kad je vladao: PETAR 
KREŠIMIR I. 

II. Anagram: Talas — lasta. 

HI. Ispunjalka: Rat — car top— svi — Rim — tri — 

mir = Trpimir. 

IV. Logogrii s brojčankom: Jantar (»vode«) — kantar 
(»vage«). 

V. Rebus: Dva puta se u mlinu govori — 

VI. Rebus: Dva I — dva S — U četiri := Dva i dva 
su četiri. 

Vn. Stepenice: Bik — Ika — Kad — Ada — Dan — Ana. 
VIII. Zagonetka u pačetvorini: Pir — Osa — Oto — Nil 

— Una — Rak — Rpa — Vol — Oba — Ujo — Red — Rđa 

— Vuk — Ujo — Peć = Istina pobjeđuje. 

Odgonetači zagonetaka iz br. 3. 4.: 

Keglević Franjo, Koprivnica: I, III, VI — Georgević 
Stevan, Vinkovci I, II — Zmarek Josip, Bos. Kostajnica: IV, 
V, VI — Hirtweil Emil, Vinkovci: III, — Rothstein Lazar, 
Zagreb: III — Gerechshammer Ivica, Bakar: IV, V, VII — 

Naknadno su stigla neka riješenja zagonetki pod br. 
I.—VIII od B. Rade i V. Šafraneka, Bjelovar; J. Bauera, 
Zagreb; Andrije Kulundžića, Zemun; E. Kuncza, Međumurje; 
M. Koprivice, Sarajevo; A. Subofićeve, "Osijek; F. Petrovića, 
Donji Miholjac; T. Skočiva, Zagreb; Zv. Kurjakovića, Osijek. 

Odgonetači zagonetaka iz br. 2. (nastavak): 

Bmad Antun, Varaždin: II, V, VI, VII, VIII — Radojčin 
Dušan, Križevci: II, III (sve), IV, VI VI. VII, VIII — Maider 
Natalija, Karlovac: I (1, 2, 4), II, III (2, 3), VII — Alinčin 
Vaso, Zagreb: I (2, 3, 4), II, III (2, 3), V, VI, VII — Potnik 
Nada, Zagreb: I (1, 2, 3), III (2), V, VI, VII — Hermstein 

Ivica, Zagreb: I (1), VI — Ferber Jelisava, Osijek: II, V, VI 

— Albrecht Stanislava, Brod njS.: I (3), II, III (sve), V, VI, 

VII — Krušić Andrija, Bjelovar: II, III (sve), V, VII — Ilić 
Ivan, Mitrovica: I (2), II, VIII — Barlović Ivan, Zagreb: I 

(2, 3, 4), II, III (2, 3), V, VI, VII — Grgić Frano, Split: I 

(2, 4), II, VII — Milanović Božidar, Vukovar: II, V, VII, 
VIII, IX — Griinwald Miroslav, Osijek: II, IV, VI — Pavić 
Franjo, Brod n/S.: I (2, 3), II, III (sve), IV, V, VI, VII, VIII, 
IX — 

ZAGONETKE. 

I. Pitalice. 

1. Najviše zna, najmanje govori. — Što je to? 

2. Crnu ima haljinicu i zelenu perjanicu, a dugačak rep. 

3. Izađe dika iz tamnika, pa iznese tri šarena ručnika. 

4. Vigoli predu, vigoli vezu, vigoli hode goli. 


Poratna Srbija zastupana je sa Krfskom serijom te 
beogradskim izdanjem. Ove serije s kraljem Petrom i re¬ 
gentom Aleksandrom, Konačno su prikazane i nove marke 
s likom kralja Petra i£ kralja Aleksandra ili t. zv. amerikan- 
sko izdanje. Katalog stoji 20 dinara, a naručuje se kod iz¬ 
davača R. Valića, Zagreb, Prilaz br. 55. ili kod Hrvatskog 
štamparskog zavoda, Marovska br. 30. Tamo se mogu na¬ 
ručiti i novi albumi za S.H.S. marke od 100 dinara i na 
više. Dr. B. 

I ŠALAHZHZ 


U. Premetaljka. 

ČISTOJ DUŠI PUT SVEDE IMAJ. 
Valjano premetnuto daje poslovicu. 

:UREDNI-STVA“ 

Ispravi! I. U posljednjem broju potkrala se u pjesmici 
»Omladini« pogrješka. Predzadnji stih ima glasiti: »Ž i- 
vio te dobri Bog!« a ne »Živila nam mnogo ljeta!« 

II. I u 2. broju ljetošnje »Omladine« potkrala se nemila 
pogrješka. Pjesmu s naslovom »U spomen« nije spjevao Ni- 
kica Šop, već T. N. iz Splita. Dogodilo se to zacijelo iz raz¬ 
loga, što se vrlo lako može dogoditi, ako se autor ne pot¬ 
piše pod svoje djelo. Popratni se list, u kojem se često ne 
navode pojedini naslovi priposlanih radova, već se jedno¬ 
stavno veli »moje pjesme«, u mnoštvu dopisa zametne, i 
onda se lako može da desi ovakva pomutnja. Zato moli¬ 
mo naše saradnike, da izvole pisati čitlji¬ 
vo i da pod svaki svoj rad stave i svoj pot¬ 
pis. Kod autora pjesme »U spomen« mislili smo da je 
»T. N.« njegov pseudonim. 

K. M. Vinkovci. »Pesma smrti« nema ništa pjesničko, a 
pogotovo je skroz prozaična posljednja strofa, koja glasi: 

»0 smrti! na koncu 
ću postat po tebi gnoj 
i nagnojit zemlju 
ja — čovjek —.« 

Vlad. Posavski, Mitrov. Od Vaše tri pjesme ulaze 
dvije uz neke preinake, premda i ovako nijesu do¬ 
sta dotjerane, ali može se. Treća pjesmica — Za kiše — ne 
može ući, jer bi trebala mnogo ispravaka. 

Upozoravamo cijenjene saradnike, da pišu samo na 
jednoj strani radi boljeg razvrstavanja i radi slaganja u 
tisak. 

Iv. Sik. Vink. Vaš »Pijanac« ne bi možda bio loš, da 
je bolje obrađen, t. j. stvarca je prekratka, a da bi se u 
njoj mogle prikazati dvije slike: otac pijan u krčmi, a maj¬ 
ka s gladnom djecom kod kuće. 










Za utenihe 

VI., VII. i VIII. razreda svih srednjih škola 

Škarica-Škreblin, Maturalni zadaci iz 
matematike (potpuno riješeni). 
Cijene 20 Din bez poštarine. 

Naručuje se kod biblioteke 

„ERGON", Zagreb 

Trg 29. listopada 1918. 


Dvorana araerikanskiii uredskih namještaja 

NOTTER I DRUG 

Ilica 25. ZAGREB Ilica 25. 

(nad kavanom „Corso”) 

Preporučuje pisaće strojeve raznih sus¬ 
tava sa latinicom i ćirilicom. Vlastita 
mehanička radionica 


PRVA HRVATSKA ŠTEDIONICA 

OSNOVANA GOD. 1846. U ZAGREBU OSNOVANA GOD. 1846. 

Dionička slav.: K 60,000.000. Pričuve: K 130,000.000 


PODRUŽNICE: Beograd, Bjelovar, Brod n. S., Crikvenica, Čakovac, Daruvar, Delnice, Djakovo, 
Gjurgjevac, [Ilok, Karlovac, Kraljevica, Križevci, Nova Gradiška, Mitrovica, Ogulin, Osijek, 
Požega, Rijeka, Senj, Sisak, Sv. Ivan Zelina, Subotica, Varaždin, Vel. Gorica, Vinkovci, Viro¬ 
vitica, Vukovar, Zemun. ISPOSTAVE: Osijek D. Gr., Sušak, Vinica. MJENJAČNICA: Zagreb. 


Dplinn uloške na knjižice i na tekući račun. 
fr IIVIIO Eskomptira mjenice i devize. 


Prima 


na inkaso tu- i inozemne mjenice. 


Iv/JalD 4 1 /2°/o-tne založnice i 4 1 ) / 2 0 /o-tne komu- 
iZMCIJC nalne obveznice, koje imadu oprost 
od poreza, pupilarnu sigurnost i jamčevnu sposobnost. 


čekove i kreditna pisma te obavlja 
IZUOJC isplate na temelju akreditiva na sva 
tu- i inozemna mjesta. 

nA^||SA|||||A hipotekarne zajmove na 

■ 'OdlJdJlIJC kuće i na nekretnine. 

burzovne naloge savjesno i ku- 

VJDaVIJa lantno. 


i Kupuje i prodaje valute i devize 


kod predoznaka iz Amerike 
KOSrCaUJC u tuzemstvu. 


I 

OPĆI UI KRALJ. OLAVROGA GRADA ZAGREBA 

PETRIliJSKA DL. BR. 5. ZAGREB UGAO SUDtllČKE ULICE. 


Ulošci K 250,000000 

Prima uloške na knjižice 
i tekući račun. Kupuje i 
prodaje devize i valute. 
Obavlja burzovne naloge 
savjesno i kulantno. 


Umjetničko nakladni zavod 

J. Caklović, Zagreb 

Telefon br. 12-74. - - - Gundulićeva ul. 1. 

Naklada umjetničkih dopisnica, 
knjiga i slika. — Vlastita konfek¬ 
cija listovnog papira. — Izdanje 
knjižnice „Jugoslavenska biblio- 
teka“ „Umjetničke monografije 1 * 

„Naša domovina**. 

Tražite prospekte i cjenike! 


Naklada i trgovina umjetničkih slika 

Petar Nikolić, Zagreb 

Ilica 36. I. kat. 

Preporuča svoje bogato skladište narodno hi- 
storičkih umjetničkih slika. Jedini zavod sa slikama 
izradjenih od naših prvih umjetnika. 

Prekrasni i ukusni okviri četverouglasti, okrugli 
i ovalni sviju veličina. 

Izašla nova naša slika „Kosovska djevojka" od 
Uroša Predića. — Veliki izbor madona i ikona na 
skladištu. 

Prikladni darovi za svaku prigodu. 

Najveći stoga i najjeftiniji zavod te vrste. 

Tražite prospekte. Tražite prospekte. 


ST. KUGLI 


KNJIŽARA KRALJEVSKOG SVEUČILIŠTA JUGO¬ 
SLAVENSKE AKADEMIJE, ZAGREB, ILICA 30 . 


PREPORUČAMO IZ NAŠE NAKLADE: 

UZORNA DJELA IZ KNJIŽEVNOSTI 


Knjiga I. SMRT SMAIL - AGE ČENGIĆA. Pjesan 
Ivana Mažuranića. — Uvod i bilješke napisao dr. 

David Bogdanović. — Cijena K 32'—. 

Knjiga II. LUČA MIKROKOZMA. Spjevao Petar H. 

Potrović-Njegoš, va dika crnogorski. Izdanje priredio 
dr. David Bogdanović. — Cijena K 28'— 

Knjiga III. Demeter Dimitrija, TEUTA. Tragedija u 
5 čina. — Izdanje priredio dr. David Bogdanović. 

Cijena K 40'— 

Dr. David Bogdanović: PREGLED KNJIŽEVNOSTI HRVATSKE I SRPSKE 


Knjiga IV. SRPSKI PRIPOVJEDAČI I. — Šćepan 
Mitrov Ljubiša. — Milan D. Miličević. — Milorad 
P. Šapčanin. — Pajo Marković-Adamov. — Priredio 
dr. David Bogdanović. — Cijena K 30'— 

Knjiga V. SRPSKI PRIPOVJEDAČI II. — Milovan 
Đ. Glišić. — Laza K. Lazarević. — Janko M. Vese- 
linović. — Priredio dr. David Bogdanović. — Cijena 
K 36'— 


Knjiga I.: Hrvatska i srpska tradicionalna književnost. 

— Stara književnost hrvatska i srpska. — Književnost 
hrvatska od XV. vijeka do Gaja (1830.). — Književnost 
srpska od XVIII. vijeka do Vuka St. Karadžića (1814.). 

— Cijena broširano K 75*— 

Knjiga druga, dio I.: Ilirski pokret. — Vuk St. Kara- 


džić i njegovi suvremenici. — Hrv. književ. za apsolu- • 
tizma. — Cij. broširano K 100'— • 

Knjiga druga, dio II.: Srpski romantizam. — Novo • 

ustavno doba u Hrvatskoj. •— Srpski realisti, — | 

Hrvatska književnost poslije Šenoe. — Cijena bro- { 
širano K 75'—. • 

« 
: 


ZATRAŽITE ILUSTR.NAKL. POPIS: a) Zabavnih, b) znanstvenih, c) školskih knjiga. 

„ d) muzikalija, e) papirničkog i kancelarijskog materijala. 

ŠALJEMO IH BADAVA I FRANKO. 

Knjige razašiljemo uz unapred poslani novac ili uz pouzeće. Zatražite pokusni broj ilustrovanog 
časopisa „DOMA i SVIJETA** (uređuje Dr. M. Ogrizović i Iso Velikanović), koji ćemo Vam poslati badava na ogled. 
Obratite se kod svake Vaše potrebe na knjigama najprije na nas, jer samo najveća i najstarija knjižara u 
čitavoj Jugoslaviji. 


>*•••••••••••••• , 























